PLAN 2020

Nastavni zavod za javno zdravstvo Dr. Andrija Štampar

Obrazloženje Financijskog plana stručnih službi Zavoda – Program rada i razvoja 20.12.2019

Sadržaj

[1. SLUŽBA ZA EPIDEMIOLOGIJU - 2 -](#_Toc34125815)

[2. SLUŽBA ZA KLINIČKU MIKROBIOLOGIJU - 7 -](#_Toc34125816)

[3. SLUŽBA ZA ZAŠTITU OKOLIŠA I ZDRAVSTVENU EKOLOGIJU - 10 -](#_Toc34125817)

[4. SLUŽBA ZA JAVNO ZDRAVSTVO - 20 -](#_Toc34125818)

[5. SLUŽBA ZA JAVNOZDRAVSTVENU GERONTOLOGIJU - 25 -](#_Toc34125819)

[6. SLUŽBA ZA ŠKOLSKU I ADOLESCENTNU MEDICINU - 29 -](#_Toc34125820)

[7. SLUŽBA ZA MENTALNO ZDRAVLJE I PREVENCIJU OVISNOSTI - 35 -](#_Toc34125821)

[8. SLUŽBA ZA ZNANOST I NASTAVU - 41 -](#_Toc34125822)

# 1. SLUŽBA ZA EPIDEMIOLOGIJU

**1. Sažetak djelokruga rada Službe za epidemiologiju**

Služba za epidemiologiju kontinuirano provodi mjere higijensko-epidemiološke zaštite s epidemiološkom analizom stanja na području Grada Zagreba i po potrebi provodi protuepidemijske mjere te nadzire provođenje obveznih imunizacija. Temeljem planova cjepitelja izrađuje godišnji plan potrebe cjepiva za Grad Zagreb i obavlja raspodjelu obveznih cjepiva ordinacijama na primarnoj razini zdravstvene djelatnosti na području Grada Zagreba. Služba sudjeluje u izradi i provedbi pojedinih programa zdravstvene zaštite u izvanrednim prilikama te planiranju, predlaganju i provođenju mjera za sprečavanje, rano otkrivanje i suzbijanje kroničnih masovnih bolesti. Provodi obrazovanje osoba koje rade u proizvodnji i distribuciji hrane te implementaciju, reviziju i monitoring HACCP-sustava. Nadzire provedbu mjera dezinfekcije, dezinsekcije i deratizacije te provodi preventivne i protuepidemijske postupke dezinfekcije, dezinsekcije i deratizacije za područje Grada Zagreba. Provodi znanstveno-istraživačku djelatnost iz oblasti epidemiologije i srodnih, odnosno suradnih znanosti te druge poslove iz zdravstvene djelatnosti, sukladno Zakonu o zdravstvenoj zaštiti i odobrenjima Ministarstva zdravlja.

**2. Program rada Službe za epidemiologiju**

Služba u okviru svojih mogućnosti, odnosno raspoloživim sredstvima prema financijskom planu, svojim programom higijensko-epidemiološke zaštite osigurava zadovoljavajuću epidemiološku situaciju na području Grada Zagreba.

**Program prevencije i suzbijanja zaraznih bolesti** provodi se kroz sljedeće aktivnosti: kontinuirano praćenje zaraznih bolesti i epidemiološka analiza morbiditeta od infektivnih bolesti za područje grada Zagreba; provođenje epidemioloških obrada i nadzora nad oboljelima, kontaktima te provođenje općih i protuepidemijskih mjera zdravstvene zaštite, provođenje specijalističkih obveznih zdravstvenih (sanitarnih) pregleda osoba koje su zakonski obveznici, planiranje i nadzor nad provedbom obveznih imunizacija na području grada Zagreba, distribucija cjepiva ordinacijama na primarnoj razini zdravstvene djelatnosti na području Grada Zagreba, provođenje neobaveznih imunizacija za putnike u međunarodnom prometu, cijepljenje visokorizičnih pacijenata, provođenje antirabične zaštite za Grad Zagreb.

*Planirani prihodi po izvorima:*

1. HZZO – Ugovor o provođenju djelatnosti higijensko epidemiološke zaštite.
2. Usluge na tržištu.

**Uzimanje uzoraka za mikrobiološke pretrage**

S ciljem utvrđivanja uzročnika infektivnih bolesti ali i dijagnostike drugih bolesti, u higijensko-epidemiološkim odjelima prikupljaju se uzorci za mikrobiološku dijagnostiku.

*Planirani prihodi po izvorima:*

1. HZZO – Ugovor o provođenju mikrobiološke djelatnosti.
2. Usluge na tržištu.

**Prevencija kroničnih nezaraznih bolesti** provodi se kroz sljedeće aktivnosti: epidemiološko praćenje i analiza morbiditeta i mortaliteta za odabrane prioritete iz područja kroničnih nezaraznih bolesti; organizacija, koordinacija, provođenje, kontrola kvalitete provođenja i evaluacija Nacionalnog programa ranog otkrivanja raka dojke za grad Zagreb; organizacija, koordinacija, provođenje, kontrola kvalitete provođenja i evaluacija Nacionalnog programa ranog otkrivanja raka debelog crijeva za grad Zagreb; organizacija i provođenje testiranja na okultno krvarenje u stolici; sudjelovanje u radu Povjerenstva za provedbu ranog otkrivanja raka dojke i raka debelog crijeva Ministarstva zdravlja; provođenje dijagnostičke mamografije kao ugovorna mamografska jedinica; provođenje Programa preventivne mobilne mamografije

*Planirani prihodi po izvorima:*

1. HZZO – Ugovor o provođenju djelatnosti javnog zdravstva.
2. HZZO – Ugovor o provođenju dijagnostičke mamografije Nacionalnog programa prevencije raka dojke.
3. Grad Zagreb, Gradski ured za zdravstvo – Ugovor o provedbi programa Preventivne mobilne mamografije u Zagrebu.
4. Usluge mamografije na tržištu.

**Proučavanje, praćenje i suzbijanje vektora zaraznih bolesti** provodi se kroz sljedeće aktivnosti: izrada Programa mjera i Provedbenog plana preventivne i obvezne preventivne dezinfekcije, dezinsekcije i deratizacije za područje grada Zagreba te provođenje stručnog nadzora nad provedbom istog Programa mjera i Provedbenog plana; istraživanje i praćenje kukaca i glodavaca prijenosnika bolesti; poslovi dezinfekcije, dezinsekcije i deratizacije na komercijalnom tržištu.

*Planirani prihodi po izvorima:*

1. Grad Zagreb – Ugovor o provedbi stručnog nadzora.
2. Grad Zagreb – Nadzor i praćenje invazivnih vrsta komaraca (vektora bolesti)
3. Usluge DDD-a na tržištu.

**Provođenje programa stjecanja potrebnog znanja o zdravstvenoj ispravnosti hrane** provodi se kroz sljedeće aktivnosti: organizacija i provođenje tečajeva sukladno važećim propisima; organizacija i održavanje usmenih ispita pred ispitnom komisijom.

*Planirani prihodi po izvorima:*

1. Usluge na tržištu

**Provođenje programa stjecanja potrebnog znanja o sprečavanju zaraznih bolesti** provodi se kroz sljedeće aktivnosti: organizacija i provođenje tečajeva sukladno važećim propisima; organizacija i održavanje usmenih ispita pred ispitnom komisijom.

*Planirani prihodi po izvorima:*

1. Usluge na tržištu.

**Implementacija, revizija i monitoring HACCP-sustava** provodi se kroz sljedeće aktivnosti: uspostave sustava sigurnosti hrane na načelima HACCP a u objektima; teoretska i praktična edukacija zaposlenika za uspostavu HACCP-sustava sigurnosti hrane; validacija i verifikacija HACCP-sustava u objektu; revizija i održavanje HACCP-sustava; trajna izobrazba zaposlenih osoba za održavanja HACCP-sustava sigurnosti hrane.

*Planirani prihodi po izvorima:*

1. Usluge na tržištu.

**3. Zakonska podloga na kojoj se zasniva program rada Službe**

Zakon o zdravstvenoj zaštiti (NN 100/18, 02/19).

Zakon o zaštiti pučanstva od zaraznih bolesti (NN 79/07, 113/08, 43/09, 130/17).

Lista zaraznih bolesti čije je sprječavanje i suzbijanje od interesa za Republiku Hrvatsku (NN 60/14)

Pravilnik o načinu obavljanja zdravstvenih pregleda osoba pod zdravstvenim nadzorom (NN 116/18).

Pravilnik o načinu obavljanja zdravstvenih pregleda osoba koje su kliconoše ili se sumnja da su kliconoše određenih zaraznih bolesti (NN 116/18).

Pravilnik o načinu provođenja imunizacije, seroprofilakse, kemoprofilakse protiv zaraznih bolesti te o osobama koje se moraju podvrgnuti toj obvezi (NN 103/13).

Pravilnik o načinu i programu stjecanja potrebnog znanja o zdravstvenoj ispravnosti hrane (NN 116/18).

Pravilnik o načinu i programu stjecanja potrebnog znanja o sprečavanju zaraznih bolesti (NN 116/18).

Pravilnik o načinu provedbe obvezatne dezinfekcije, dezinsekcije i deratizacije (NN 35/07).

**4. Usklađenost ciljeva, strategije programa s dokumentima dugoročnog razvoja**

Plan rada i obavljanja djelatnosti usko je povezano i usklađeno s dokumentima Ministarstva zdravstva: Plan i program mjera zdravstvene zaštite 2019. – 2021. i Nacionalna strategija razvoja zdravstva 2012. – 2020.

**5. Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Ostvareno je kvalitetno i kontinuirano obavljanje djelatnosti epidemiologije podizanjem kvalitete pruženih zdravstvenih usluga kroz stalna stručna osposobljavanja djelatnika slanjem na stručne seminare, kongrese te stalno stručno osposobljavanje i usavršavanje tijekom 2019. godine.

Služba za epidemiologiju je u razdoblju od siječnja do prosinca 2019. godine kroz Program prevencije i suzbijanja zaraznih bolesti kontinuirano registrirala i analizirala sve pristigle prijave zaraznih bolesti uz dodatno uložen trud zbog dvostrukog unosa podataka. Naime, provodi se unos u Nacionalnu informatičku aplikaciju za praćenje zaraznih bolesti iz koje nije moguće pravovremeno raspolagati podacima, te se istovremeno unose i u aplikaciju koju je razvila Služba. U razdoblju od siječnja do prosinca 2019. godine izdato je 49.306 sanitarnih iskaznica, zaprimljeno je 47.147 uzoraka vezano uz te preglede te je obavljeno 43.037 specijalističkih zdravstvenih pregleda. Kontinuirano se provodila distribucija cjepiva liječnicima primarne zdravstvene zaštite, poliklinikama i bolnicama, kao i specijalistički pregledi i cijepljenja prema epidemiološkim indikacijama. U svrhu antirabične zaštite provedeno je 581 pregleda i cijepljeno 199 osoba.

S ciljem utvrđivanja uzročnika infektivnih bolesti ali i dijagnostike drugih bolesti, u higijensko-epidemiološkim odjelima prikupljeno je 66.741 uzoraka za mikrobiološku dijagnostiku.

U razdoblju siječanj – prosinac 2019. godine provodio se Nacionalni program ranog otkrivanja raka dojke za žene u dobi 50 do 69 godina. U tom periodu poslano je 57.350 poziva na mamografski pregled te je korisnicima Programa pruženo 10.300 savjetodavnih usluga na besplatnom telefonu. U sklopu mamografske skrining jedinice obavljeno je 2.900 mamografskih snimanja te je isto toliko nalaza poslano na kućne adrese. U sklopu Nacionalnog programa ranog otkrivanja raka debelog crijeva poslano je 98.980 prvih poziva stanovnicima, 24.331 kompleta za testiranje stolice na okultno krvarenje te je provedeno 16.034 testiranja, a 464 osoba s pozitivnim nalazom naručeno je na kolonoskopiju.

U sklopu Programa Preventivne mobilne mamografije mamografski pregled obavilo je 1.892 žena te je isto toliko RTG-snimaka pohranjeno na CD, očitano od strane dva radiologa, ispisano nalaza, upisano u bazu podataka te su nalazi i snimke poslani na kućne adrese žena.

U Programu proučavanje, praćenje i suzbijanje vektora zaraznih bolesti provedeno je 698 terenskih izvida, stručnog nadzora nad provedbom Programa mjera i Provedbenog plana preventivne i obvezne preventivne dezinfekcije, dezinsekcije i deratizacije za područje grada Zagreba. U okviru istraživanja i praćenja kukaca prijenosnika bolesti provedeno je 4.500 determinacija vrste i laboratorijskih obrada. Prema sklopljenim ugovorima te narudžbama pravnih osoba i građana obavljeno je 841 usluga dezinfekcije, dezinsekcije i deratizacije.

U razdoblju od siječnja do prosinca 2019. godine održano je 235 tečajeva „higijenskog minimuma“ koje je pohađalo 6.397 polaznika. Održano je 5.687 ispita. Izvršeno je 29 obilazaka objekata radi analize stanja objekta za uspostavu HACCP sustava sigurnosti hrane na načelima HACCP- a. U 25 objekata provedena je edukacija zaposlenih osoba te je izvršeno 41 verifikacija uspostavljenih HACCP sustava.

*Tablica realiziranih usluga u 2019. godini i planiranih u 2020. godini*

| Usluga | Aktivnost | Realizirano do 30.11.2019. | Planirano 2020 |
| --- | --- | --- | --- |
| Prijava zaraznih bolesti i epidemiološke intervencije | Prijava zaraznih bolesti | 18.404 | 20.000 |
| Prijava epidemija | 54 | 40 |
| Epidemiološki izvid | 2.101 | 2.500 |
| Epidemiološka anketa | 3.407 | 4.000 |
| Cijepljenje | Distribucija obveznih cjepiva | 206.214 | 200.000 |
| Provođenje cijepljenja | 12.899 | 10.000 |
| Uzimanje uzoraka prema indikacijama | Uzimanje uzoraka | 66.741 | 65.000 |
| Zdravstveni pregledi osoba pod zdravstvenim nadzorom | Klinički pregled | 43.037 | 50.000 |
| Uzimanje uzoraka | 47.147 | 45.000 |
| Izdavanje sanitarnih knjižica | 49.306 | 50.000 |
| Antirabična zaštita | Pregledi | 581 | 500 |
| Cijepljenja | 199 | 200 |
| Program stjecanja potrebnog znanja o zdravstvenoj ispravnosti hrane | Tečajevi | 229 | 200 |
| Polaznici | 6109 | 6000 |
| Ispiti | 5407 | 5500 |
| Programa stjecanja potrebnog znanja o sprečavanju zaraznih bolesti | Tečajevi | 6 | 30 |
| Polaznici | 288 | 1000 |
| Ispiti | 280 | 1000 |
| Implementacija, revizija i monitoring HACCP-sustava | Analiza stanja, izrada prijedloga mjera | 29 | 30 |
| Edukacija zaposlenika | 25 | 30 |
| Verifikacija sustava | 41 | 30 |
| Poslovi dezinfekcije, dezinsekcije i deratizacije | Terenski izvidi (nadzor, istraživanje prijenosnika bolesti) | 698 | 600 |
| Usluge provedbe DDD poslova na tržištu | 841 | 900 |
| Determinacije i laboratorijske obrade | 4.500 | 4.000 |
| Nacionalni program ranog otkrivanja raka dojke | Pozivanje žena | 57.350 | 60.000 |
| Savjetovanje | 10.300 | 11.000 |
| Mamografsko snimanje | 2.900 | 2.600 |
| Preventivna mobilna mamografija | Mamografsko snimanje | 1.892 | 2.000 |
| Nacionalni program ranog otkrivanja raka debelog crijeva | Pozivanje stanovnika – prvi poziv | 98.980 | 120.000 |
| Slanje kompleta za testiranje | 24.331 | 30.000 |
| Provođenje testiranja na okultno krvarenje u stolici | 16.034 | 25.000 |
| Naručivanje osoba na kolonoskopiju | 464 | 500 |
| Savjetovanje | 7.790 | 10.000 |

# SLUŽBA ZA KLINIČKU MIKROBIOLOGIJU

**1. Sažetak djelokruga rada**

Služba za kliničku mikrobiologiju obavlja poslove iz domene specijalističko-konzilijarne zdravstvene zaštite iz područja medicinske/kliničke mikrobiologije.

Radni procesi obuhvaćaju uzorkovanje i zaprimanje kliničkih uzoraka za potrebe mikrobiološke dijagnostike (krv, likvor, urin, aspirati, punktati, obrisci kože i sluznica itd.), obradu uzoraka, te izdavanje nalaza. Konzilijarni dio obuhvaća savjetovanja i preporuke liječnicima te pacijentima vezana uz mikrobiološku dijagnostiku i antimikrobnu terapiju. Liječnici službe su specijalisti kliničke mikrobiologije i angažirani su u povjerenstvima za praćenje hospitalnih infekcija u različitim stacionarnim ustanovama na području Grada Zagreba i domovima za starije osobe na području Grada.

Pored te osnovne djelatnosti u Službi se proizvode mikrobiološke podloge za potrebe Službe, kao i za potrebe Službe za zaštitu okoliša i zdravstvenu ekologiju.

Od 2017. godine od kako je kontrola kvalitete mikrobioloških podloga na razini Službe unaprijeđena, a mikrobiološke podloge upisane kod Hrvatske agencije za lijekove u Očevidnik medicinskih proizvoda, te imaju IVD i CE oznaku kvalitete, počela je proizvodnja podloga za uzgoj bakterija i gljiva i za potrebe drugih mikrobioloških laboratorija u RH.

U Odjelu za mikrobiološke podloge i sterilizaciju Službe se, pored proizvodnje podloga, provodi i biološka kontrola sterilizacije za vanjske korisnike.

Služba također sudjeluje u različitim preventivnim akcijama i programima koje provode druge službe ustanove; od 2017. je aktivan trogodišnji potprogram „Probira na spolno-prenosive bakterije *Mycoplasma genitalium* i *Chlamydia trachomatis“* koji se provodi u okviru programa Službe za školsku i adolescentnu medicinu naziva: „Zdravstveni izazovi adolescenata u Gradu zagrebu – prevencija i intervencija“, a predviđeni završetak ovog programa probira je 2020. godine.

Pored toga, Služba ima i važnu edukativnu ulogu, kako u stalnom medicinskom usavršavanju zdravstvenih djelatnika – Služba organizira i sudjeluje na brojnim kongresima, stručnim skupovima i tečajevima, a tri djelatnika Službe su kumulativno zaposlena na Medicinskom fakultetu Sveučilišta u Zagrebu kao nastavnici - tako u edukaciji i zdravstvenom prosvjećivanju pučanstva (sudjelovanje na javnim tribinama, istupi u medijima, kreiranje i distribucija edukativnih letaka i plakata). U tijeku je edukacija provoditelja pilot projekta u Virovitičko-podravskoj županiji u okviru reorganizacije organiziranog probira karcinoma vrata maternice u RH (prof. Jasmina Vraneš).

Djelatnici Službe se pored stručne i edukativne uloge bave i znanstvenom djelatnošću, što je vidljivo kroz publikacije objavljene od strane djelatnika Službe na temelju čega je odobreno u 2017. od strane Hrvatske zaklade za znanost trogodišnje financiranje znanstvenog projekta „*Novi i zapostavljeni virusni uzročnici infekcija dišnog sustava u vulnerabilnim skupinama bolesnika*“ (voditeljica prof. Sunčanica Ljubin Sternak) u ukupnom iznosu oko milijun kuna. Od 2019. Referentni centar za dijagnostiku spolno-prenosivih infekcija MZRH koji djeluje unutar Službe suradnik je u provedbi novoodobrenog projekta HRZZ (voditelj projekta prof. Aleksandar Štulhofer), a tema projekta je „*Prevalencija klamidijalne infekcije i rizično spolno ponašanje*“.

Služba je akreditirana po normi ISO HR EN ISO 15189 za odabrana ispitivanja iz područja Kliničke mikrobiologije, a 2016. joj je dodijeljen naziv „Referentni centar za dijagnostiku spolno-prenosivih infekcija“ od strane Ministarstva zdravstva RH (voditeljica prof. Jasmina Vraneš). Zbog toga je predviđena za izvršitelja testiranja na HPV u okviru pilot projekta MZRH koji će se provoditi u Virovitičko-podravskoj županiji i na temelju čijih rezultata će se izraditi smjernice za organizirani Nacionalni program probira karcinoma vrata maternice, gdje bi se umjesto Papa testa upotrebljavao HPV test za primarni probir u žena >34 godine, kao što je u većini zemalja EU već uvedeno.

**2. Program rada**

* Klinička mikrobiološka dijagnostika.
* Proizvodnja mikrobioloških podloga.
* Nadzor postupka sterilizacije za vanjske korisnike.
* Provedba preventivnih programa i znanstvenih istraživanja.

*Planirani prihodi po izvorima:*

Prihodi od HZZO-a na temelju ugovornih obveza i prihodi od participacija (trenutni limit prema važećem ugovoru je 12.000.000 kn).

Prihodi od pružanja usluga na tržištu (9-10.000.000 kn).

Prihodi od projekata HRZZ (400.000 kn).

Upućen je dopis HZZO-u i zatraženo je povećanje limita u iznosu od 2.500.000 kn, što je pravdano time što se sofisticirane pretrage (molekularne, serološke) obavljaju i za osiguranike iz drugih županija RH, koji nemaju mogućnost obavljanja tih pretraga u svojim sredinama, a ne samo za stanovnike Grada Zagreba. Tako bi limit za slijedeću godinu trebao iznositi 14.500.000 a ne 12.000.000 kn, ukoliko HZZO zahtjev odobri.

Pored toga, očekuje se posebno financiranje HPV testiranja unutar provedbe pilot-projekta u sklopu reorganizacije Nacionalnog preventivnog programa probira karcinoma vrata maternice. Način financiranja HPV testiranja i eventualno i citološkog testiranja iz istog uzorka obriska vrata maternice (LBC, od engl. *liquid based cytology*) dogovoriti će se tijekom narednih mjeseci.

**3. Zakonska podloga na kojoj se zasniva program rada Službe**

* Zakon o zdravstvenoj zaštiti (NN 150/08, 71/10, 139/10, 22/11, 84/11, 154/11, 12/12, 35/12, 70/12, 144/12 i 84/13).
* Zakon o zaštiti pučanstva od zaraznih bolesti (NN 79/07 i 113/08).
* Zakon o izmjenama i dopunama Zakona o zaštiti pučanstva od zaraznih bolesti  (NN 130/17)
* Pravilnik o načinu obavljanja zdravstvenih pregleda osoba pod zdravstvenim nadzorom (NN 116/18)

**4. Izvještaj o postignutim ciljevima i rezultatima temeljenim na pokazateljima uspješnosti u prethodnoj godini**

U 2019. godini u Službi za kliničku mikrobiologiju biti će napravljeno ukupno 264.410 pretraga, od čega 171.550 pretraga u procesu mikrobiološke obrade različitih kliničkih uzoraka, a oko 90.000 pretraga u okviru sanitarnog pregleda (zdravstveni listovi- preventivni zakonom propisani pregledi).

U 2019. godini ukupno će u Službi biti proizvedeno 10.700 litara različitih vrsta mikrobioloških podloga (7,5% više nego 2018. god). Od toga je 69,7% proizvodnje biti će za vlastite potrebe dok će za Službu za zaštitu okoliša i zdravstvenu ekologiju biti priređeno 3.240 litara (24% više nego u 2018. godini). *Rađena je aproksimacija za svih 12 mjeseci na temelju podataka za prvih 11 mjeseci (v. tbl. pod točkom 5)*

Usluga nadzora postupka sterilizacije metodom bioloških spora u 2019. godini biti će provedena ukupno 1.420 puta.

**5. Naturalni pokazatelji i predviđanje za slijedeću godinu**

Tablica USPOREDBA IZVRŠENIH PRETRAGA 2018. i 2019. (prvih u jedanaest mjeseci)– prikaz porasta dijagnostičkih pretraga i pada broja obrađenih stolica prikupljenih od zdravih osoba u sklopu sanitarnog nadzora

|  |  |  |
| --- | --- | --- |
| **Broj pretraga po odjelima Službe za kliničku mikrobiologiju** | **2018**.  (I-XI) | **2019**.  (I-XI) |
| *Odjel za vanjske korisnike (sanitarni nadzor stolice – tržište)* | *121.077* | *86.173* |
| Odjel za infekcije mokraćno-spolnog sustava | 54.505 | 58.706 |
| Odjel za infekcije dišnog sustava | 12.433 | 13.738 |
| Odjel za spolno-prenosive, krvlju-prenosive i sustavne infekcije | 32.508 | 35.885 |
| Odjel za molekularnu mikrobiologiju | 16.448 | 19.478 |
| Odjel za infekcije probavnog sustava | 25.911 | 28.395 |
| **UKUPNO** | **262.882** | **242.375** |
| **Proizvodnja podloga i kontrola sterilizacije za vanjske korisnike** |  |  |
| Odjel za mikrobiološke podloge i sterilizaciju, \_podloge- litre | 9.189 | 9.780 |
| - spore | 1.285 | 1.295 |

Iz tablice je vidljivo da broj svih učinjenih pretraga raste, izuzev pretraga stolice u sklopu sanitarnog nadzora, gdje je pretraga manje zbog promjena u zakonskoj regulativi, ali je došlo do povećanja cijene u odnosu na 2018., što bi trebalo kompenzirati manji broj pretraga.

Kako će učinak ovih promjena na godišnji broj pretraga biti vidljiv tek na koncu 2020., za izračun planiranih prihoda na tržištu u slijedećoj godini u točki 2 uzet je broj od 60-70.000 pretraga (x150 kn po uzorku stolice, koliko se trenutno fakturira za mikrobiološku pretragu stolice od ukupne cijene pretrage koja uključuje i pregled i mišljenje specijaliste epidemiologa = 45% ukupne cijene). Realno je pretpostaviti da će se broj uzoraka stolice zbog promjena zakonske regulative otprilike prepoloviti, u odnosu na 2018. godinu. U 2019. je utvrđen pad broja mikrobioloških pretraga za sanitarni nadzor od 40%.

# 3. SLUŽBA ZA ZAŠTITU OKOLIŠA I ZDRAVSTVENU EKOLOGIJU

**1. Sažetak djelokruga rada Službe za zaštitu okoliša i zdravstvenu ekologiju**

Služba za zaštitu okoliša i zdravstvenu ekologiju Zavoda provodi ispitivanja zdravstvene ispravnosti i kvalitete vode, hrane, predmeta opće uporabe, briseva, zraka, buke, tla i otpada. Ispitivanje zdravstvene ispravnosti i kvalitete uzoraka obuhvaća čitav niz kemijskih, fizikalno-kemijskih, bioloških, ekotoksikoloških i mikrobioloških analiza koje su propisane važećim zakonskim aktima, a provode se u svrhu utvrđivanja, praćenja i unapređenja zdravlja građana i očuvanja okoliša. Služba je osposobljena prema zahtjevima Norme HRN EN ISO/IEC 17025:2007 (ISO/IEC 17025:2005+Cor.1:2006; EN ISO/IEC 17025:2005+AC:2006) za ispitivanje hrane, hrane za životinje, vode, predmeta opće uporabe, tla, muljeva i otpada, vanjskog zraka, emisije onečišćujućih tvari u zraku iz stacionarnih izvora, nepropusnosti kanalizacijskih sustava i sustava za pohranu vode te uzorkovanje vode, hrane, tla, muljeva i otpada.

Od 2003 pa nadalje područje akreditacije se sustavno proširuje kako bi se zadovoljili strogi kriteriji u analizama okolišnih uzoraka te analizama vode i hrane. Služba za zaštitu okoliša i zdravstvenu ekologiju opremljena je suvremenom i pouzdanom opremom (5 HPLC, 2 LC- MS/MS, SDA-TOF, 6 GC-MS, GC-MS/MS, 4 GC-ECD, GC-FID, 2 ICP-MS, 3 IC, 3 AAS, DMA, PCR, X-ray analizator, 2 AOX, 2 TOC, UV/VIS spektrofotometri, Fluo-imager, IR i dr.) te stručno i tehnički ekipirana sa 100 djelatnika (50 djelatnika VSS, od toga 1 profesor, 20 doktora znanosti; 5 magistra znanosti; 12 djelatnika VŠS; 25 djelatnika SSS i 5 NSS). Na ključnoj opremi zanovljenoj u periodu 2014.-2016. godina proširen je broj analiziranih parametara, provedene su validacije, akreditacije metoda na novokupljenoj opremi. Za svaki od instrumenata osposobljene su po 2 do 3 osobe kako oprema ni u kojem slučaju ne bi mirovala. Većina analiza se zahvaljujući autouzorkivačima provodi konstantno tijekom 24 sata.

Tijekom 2019. godine aktivno se sudjelovalo u monitorinzima koje provodimo u suradnji s Ministarstvima zdravlja, poljoprivrede, zaštite okoliša i prirode, Državnim inspektoratom(DIRH), Hrvatskim vodama, Gradskim uredom za zdravstvo, Gradskim uredom za poljoprivredu, Hrvatskom agencijom za poljoprivredu i hranu (HAPIH). Podizvoditelji smo Zavodim u RH za provođenje monitoringa voda za parametre koje oni ne analiziraju.

Provodi se druga godina realizacije projekta Centar za sigurnost i kvalitetu hrane, infrastrukturnog projekta koji će trajati do 2022. godine. U sljedećoj godini će se realizirati projekti koje smo aplicirali pri Hrvatskoj zakladi za znanost s partnerima (PBF, IMI, Agronomski, IRB). Od 6 apliciranih projekata za 4 je potpisan ugovor, jedan je prihvaćen, ali na rezervnoj listi zbog manjka sredstava i jedan nije prošao).

U 2019. godini dobili smo status referentnog laboratorija (3) za pesticide u voću i povrću te u žitaricama i za određivanje pesticida SRM metodama, tako da uz referentni laboratorij za mikotoksine u hrani i hrani za životinje imamo sveukupno 4 referentna laboratorija za RH te ćemo kao takvi morati ispunjavati obaveze referentnih laboratorija, te se daljnje dodatno usavršavati u suradnji s europskim referentnim laboratorijima.

Konstantnim uvođenjem novih metoda te proširenjem broja analiziranih parametara, prvenstveno pesticida ostajemo vodeća ustanova za zdravstvenu ekologiju na području ispitivanja parametara iz okoliša, a kroz usluge Odjela za procjenu rizika dajemo i dodatnu vrijednost našim analizama jer se uz nesukladan uzorak dobije i tumačenje o mogućim rizicima te utjecajima na zdravlje populacije koja će se koristiti bilo hranom ili predmetima koji nisu zadovoljili parametre zdravstvene ispravnosti.

**2. Program rada Službe za zaštitu okoliša i zdravstvenu ekologiju**

Uz redovne aktivnosti Službe u 2018. i 2019. godini uspješno je proveden najveći dio nabave i gradnje te preuređenja prostorija u Službi, a nastavak i povećanje intenziteta gradnje te preseljenje cijele Službe za ekologiju i zaštitu okoliša očekuje se u 2020 godini, a paralelno s tim ide se i u realizaciju znanstvenog projekta stvaranja baze izotopnog sastava i raspodjele izotopa ugljika, dušika, vodika i kisika kako bi nedvojbeno mogla dokazati patvorenost proizvoda i geografsko porijeklo istih.

U 2020 slijedi organizacija 3 međunarodnog Kongresa o sigurnosti i kvaliteti hrane uz očekivano sudjelovanje preko 400 sudionika iz Europe i cijelog svijeta.

Dodatno se radi na projektu Eko karta u suradnji s Gradom Zagrebom, za što su osigurana sredstva i u 2020.

Uz proširenje dosadašnjih ovlaštenja, akreditacije novih metoda u fiksnom i fleksibilnom području, u 2020 godini slijedi prelazak na novu Normu 17025:2017 što zahtijeva opsežne pripreme.

**ODJEL ZA ZDRAVSTVENU ISPRAVNOST I KVALITETU VODA**

Odjel za zdravstvenu ispravnost i kvalitetu voda akreditiran je sukladno međunarodnoj normi HRN EN ISO/IEC 17025 za ispitne laboratorije i to za uzorkovanje vode za ljudsku potrošnju, otpadnu i podzemnu vodu, određene fizikalno-kemijske, kemijske i mikrobiološke pokazatelje u pitkoj, podzemnoj i otpadnoj vodi i vodi za kupanje te nepropusnost kanalizacijskih sustava.

*Planirani prihodi po izvorima:*

1. Monitoring vode za ljudsku potrošnju iz javnih vodoopskrbnih sustava Grada Zagreba.
2. Monitoring radioaktivnih tvari u vodi za ljudsku potrošnju za Grad Zagreb
3. Monitoring voda po dionicama Hrvatskih autocesta
4. Monitoring podzemnih voda vodocrpilišta Grada Zagreba
5. Ispitivanje otpadnih voda u podružnicama Zagrebačkog Holdinga
6. Usluge na tržištu.

**ODJEL ZA KVALITETU I ZDRAVSTVENU ISPRAVNOST HRANE I PREDMETA OPĆE UPORABE**

Kontrola zdravstvene ispravnosti hrane i predmeta opće uporabe, ali i nadzor nad objektima u kojima se hrana proizvodi i distribuira, od velike je važnosti za svakog potrošača. Djelatnost Odjela za zdravstvenu ispravnost i kvalitetu hrane i predmeta opće uporabe očituje se u analizama zdravstvene ispravnosti i kvalitete hrane, predmeta koji dolaze u kontakt s hranom, i predmeta široke potrošnje koji uključuju dječje igračke, kozmetičke proizvode, deterdžente, duhan i duhanske proizvode, nakit, tekstil i druge proizvode koji dolaze u kontakt s kožom i sluznicom te ambalažu za iste.

*Planirani prihodi po izvorima:*

1. Monitoring hrane u suradnji s Državnim inspektoratom RH
2. Monitoring pesticida i meda u suradnji s Ministarstvom poljoprivrede
3. Monitorinzi u suradnji s Ministarstvom zdravlja i Ministarstvom poljoprivrede.
4. Usluge na tržištu – strateški partneri Spar, Kaufland, Coca Cola, Ledo, Studentski centar i dr.
5. Projekti financirani iz drugih izvora

**ODJEL ZA MIKROBIOLOŠKE ANALIZE HRANE I PREDMETA OPĆE UPORABE**

Odjel za mikrobiološke analize hrane i predmeta opće uporabe bavi se ispitivanjima zdravstvene ispravnosti hrane i predmeta opće uporabe obzirom na mikrobiološke parametre. U svom radu koristi zakonodavstvo EU, ali i različite pravilnike, vodiče i preporuke ovisno o zahtjevima ispitivanja (Zakon o higijeni hrane i mikrobiološkim kriterijima za hranu NN 81/2013, Vodič za mikrobiološke kriterije za hranu (Ministarstvo poljoprivrede, ožujak, 2011.) te Zakon o predmetima opće uporabe NN 39/13. Proširenje na područje mikrobioloških ispitivanja kvalitete zraka.

*Planirani prihodi po izvorima:*

1. Monitoring hrane i predmeta opće uporabe, Gradski ured za zdravstvo.
2. Monitorinzi u suradnji s Ministarstvom zdravstva i Ministarstvom poljoprivrede.
3. Usluge na tržištu – strateški partneri Dukat, Spar, Vindija, Coca Cola, Studentski centar, Pan-Pek i dr.

**ODJEL ZA ZAJEDNIČKE I POTVRDNE ANALITIČKE METODE**

Odjel za zajedničke i potvrdne analitičke metode unutar Službe za zaštitu okoliša i zdravstvenu ekologiju Nastavnog zavoda za javno zdravstvo osigurava kvalitetnu analitičku podršku ostalim odjelima Službe radi analize udjela onečišćenja i kontrole kvalitete uzoraka. Analiziraju se različite vrste uzoraka kao što su hrana, predmeti opće uporabe, materijali koji dolaze u kontakt s hranom, pitka i otpadna voda, zrak, tlo i otpad. Svoju kompetentnost za provođenje analiza laboratoriji potvrđuju sudjelovanjem u međulaboratorijskim usporedbenim ispitivanjima na kojima se postižu odlični rezultati sukladno Pravilniku o provođenju analitičkih metoda i tumačenju rezultata NN 2/05.

*Planirani prihodi po izvorima:*

1. Prema Ugovorima ostalih Odjela.

**ODJEL ZA ŽIVOTNI I RADNI OKOLIŠ**

Odjel za životni i radni okoliš provodi analize, ispitivanja i ocjenu sukladnosti životnog i radnog okoliša. Odjel posjeduje ovlaštenja od strane nadležnih Ministarstava te obavlja djelatnosti u skladu s važećim Pravilnicima. Odjel provodi ekotoksikološka ispitivanja otpadnih voda i predmeta opće uporabe te biološke razgradnje, aerobiološka (alergena pelud u zraku) i melisopalinološka (sadržaj peluda u medu) ispitivanja te fizikalno-kemijska ispitivanja tla i raznih vrsta otpada.

*Planirani prihodi po izvorima:*

1. Program zdravstvene ekologije: Monitoring peludi, Monitoring zraka i Biometeorološka prognoza.
2. Ekološka karta Grada Zagreba
3. Usluge na tržištu.
4. Pružanje usluga Zavodu za potrebe ispitivanja radnog okoliša.

**ODJEL ZA PROCJENU RIZIKA**

Odjel za procjenu rizika izdaje stručna mišljenja, korektivne mjere i preventivne preporuke o laboratorijski utvrđenim nesukladnim rezultatima i o utjecaju čimbenika iz okoliša na ljudsko zdravlje, na zahtjev fizičkih, pravnih osoba ili nadležnih institucija. Uspostavljeno je procesuirano izdavanje stručnih mišljenja i preporuka uz nesukladne analitičke izvještaje financirane iz lokalnih ili nacionalnih monitoringa u javnozdravstveno značajnim institucijama.

Odjel sudjeluje u projektnim aktivnostima na razini ustanove ili izvan iste (javnozdravstvene akcije, radionice ili pisanje strateških dokumenata s uključenjem zajednice, prijave projekata) i komunikaciji s građanima, o okolišu i zdravlju, pojedinačno kroz odgovore na upite i putem sredstava javnog informiranja.

Odjel sudjeluje u zajedničkom radu sa Odjelom za zaštitu ljudi i imovine kroz Laboratorij za izvanredna stanja na poslovima vezanima za evakuaciju, skladištenje kemikalija te savjetovanja vanjskih naručitelja vezano za navedenu problematiku.

*Planirani prihodi po izvorima:*

1. Usluge na tržištu.
2. **Zakonska podloga na kojoj se zasniva program rada Službe za zaštitu okoliša i zdravstvenu ekologiju**

|  |  |  |  |
| --- | --- | --- | --- |
| **Red. br.** | **Ovlaštenje** | **Područje** | **Odobrenje** |
| **Ministarstvo poljoprivrede** | | | |
|  | Služba za zaštitu okoliša i zdravstvenu ekologiju – odluka Ministarstva poljoprivrede o određivanju nacionalnog referentnog laboratorija | *Određivanje prisutnosti alergena porijeklom iz mlijeka u medu.* | Klasa: UP/I-322-01/16-01/750  Urbroj: 525-10/1308-16-4  Datum izdavanja ovlaštenja: 06.07.2016.  Ovlaštenje vrijedi do: opoziva |
|  | Služba za zaštitu okoliša i zdravstvenu ekologiju – odluka Ministarstva poljoprivrede o određivanju nacionalnog referentnog laboratorija | *Utvrđivanje patvorenosti meda.* | Klasa: UP/I-322-01/14-01/1408  Urbroj: 525-10/1307-14-2  Datum izdavanja ovlaštenja: 15.07.2014.  Ovlaštenje vrijedi do: opoziva |
|  | Služba za zaštitu okoliša i zdravstvenu ekologiju (Odjel za zdravstvenu ispravnost i kvalitetu hrane i predmeta opće uporabe) – ovlašteni referentni laboratorij | *Ispitivanje mikotoksina u hrani i hrani za životinje.* | Klasa: UP/I-310-26/13-01/56  Urbroj: 525-10/1307-14-7  Datum izdavanja ovlaštenja: 18.03.2014.  Ovlaštenje vrijedi do: opoziva |
|  | Služba za zaštitu okoliša i zdravstvenu ekologiju – ovlašteni službeni laboratorij | *Uzorkovanje i ispitivanje hrane, hrane za životinje, ispitivanje prirodne mineralne, stolne i izvorske vode* | Ovlaštenje vrijedi do: opoziva |
|  | Služba za zaštitu okoliša i zdravstvenu ekologiju – ovlašteni službeni laboratorij | *Uzimanje uzoraka i ispitivanje voda.* | Klasa: 325-07/16-01/01  Urbroj: 525-12/0988-16-3  Datum izdavanja ovlaštenja: 24.02.2016.  Ovlaštenje vrijedi do: 24.02.2026. |
|  | Nastavni zavod za javno zdravstvo „Dr. Andrija Štampar“ – ovlašteni službeni laboratorij | *Ispitivanja vodonepropusnosti građevina za odvodnju i pročišćavanje otpadnih voda.* | Klasa: UP/I-325-07/14-01/01  Urbroj: 525-12/0987-14-2  Datum izdavanja ovlaštenja: 12.03.2014.  Ovlaštenje vrijedi do: 12.03.2024. |
|  | Služba za zaštitu okoliša i zdravstvenu ekologiju – ovlašteni službeni laboratorij | *Referentni laboratorij za ispitivanje pesticida* | Klasa:UP/I-322-01/17-01/120  Ur. Br.: 525-10/0766-19-16  Datum izdavanja ovlaštenja: 04.01.2019.  Ovlaštenje vrijedi do: opoziva |
| **Ministarstvo zdravstva** | | | |
|  | Nastavni zavod za javno zdravstvo „Dr. Andrija Štampar“ – Referentni centar Ministarstva zdravstva i socijalne skrbi za ispitivanje zdravstvene ispravnosti hrane | *Ispitivanje zdravstvene ispravnosti hrane.* | Klasa: UP/I-510-01/15-01/31  Urbroj: 534-04-1-2/7-16-14  Datum izdavanja ovlaštenja: 14.07.2016.  Ovlaštenje vrijedi do: 14.07.2021. |
|  | Nastavni zavod za javno zdravstvo „Dr. Andrija Štampar“ | *Uporaba izvora elektromagnetskog polja uređaja SPEEDWAVE.* | Klasa: UP/I-542-04/18-01/620  Urbroj: 534-07-1-1-2/1-18-2  Datum izdavanja ovlaštenja: 02.08.2018.  Ovlaštenje vrijedi do: 09.07.2021. |
|  | Nastavni zavod za javno zdravstvo „Dr. Andrija Štampar“ | *Uporaba izvora elektromagnetskog polja uređaja*  *ETHOS – SEL.* | Klasa: UP/I-542-04/18-01/619  Urbroj: 534-07-1-1-2/1-18-2  Datum izdavanja ovlaštenja: 02.08.2018.  Ovlaštenje vrijedi do: 09.07.2021. |
|  | Nastavni zavod za javno zdravstvo „Dr. Andrija Štampar“ | *Dozvola za promet prekursorima za droge iz kategorije 1.* | Klasa: UP/I-530-08/16-01/01  Urbroj: 534-04-2-2/3-16-01  Datum izdavanja ovlaštenja: 01.01.2017.  Ovlaštenje vrijedi do: 01.01.2020. |
|  | Nastavni zavod za javno zdravstvo „Dr. Andrija Štampar“ – ovlašteni službeni laboratorij | *Provođenje monitoringa i drugih službenih kontrola vode za ljudsku potrošnju te ispitivanja zdravstvene ispravnosti vode za ljudsku potrošnju u građevinama prije izdavanja uporabne dozvole.* | Klasa: UP/I-541-02/13-01/17  Urbroj: 534-07-1-1-3-15-10  Datum izdavanja ovlaštenja: 30.01.2015.  Ovlaštenje vrijedi do: opoziva |
|  | Služba za zaštitu okoliša i zdravstvenu ekologiju – ovlašteni službeni laboratorij | *Određivanje laboratorija u svrhu ispitivanja kortikosteroida u dodacima prehrani* | Klasa: 322-01/17-01/357  Ur.broj:525-10/1308-17-4  Datum: 15. 03.2017. |
| **Ministarstvo zaštite okoliša i energetike** | | | |
|  | Nastavni zavod za javno zdravstvo „Dr. Andrija Štampar“ | *Izrada izvješća o proračunu (inventaru) emisija stakleničkih plinova i drugih emisija onečišćujućih tvari u okoliš.* | Klasa: UP/I-351-02/14-08/103  Urbroj: 517-06-2-1-2-14-4  Datum izdavanja ovlaštenja: 12.01.2015.  Ovlaštenje vrijedi do: opoziva |
|  | Nastavni zavod za javno zdravstvo „Dr. Andrija Štampar“ | *Izrada izvješća o stanju okoliša, sanacijskih elaborata, programa i sanacijskih izvješća, praćenje stanja okoliša, obavljanje stručnih poslova za potrebe Registra onečišćavanja okoliša.* | Klasa: UP/I-351-02/14-08/86  Urbroj: 517-03-1-2-19-6  Datum izdavanja ovlaštenja: 22.07.2019.  Ovlaštenje vrijedi do: opoziva |
|  | Nastavni zavod za javno zdravstvo „Dr. Andrija Štampar“ | *Praćenja kvalitete zraka (mjerenje koncentracije ugljikova monoksida nedisperzivnom infracrvenom spektroskopijom; mjerenje koncentracije dušikova dioksida i dušikova monoksida kemiluminiscencijom; metoda za mjerenje koncentracija sumporova dioksida u zraku ultraljubičastom fluorescencijom; metoda za mjerenje koncentracije ozona ultraljubičastom fotometrijom; određivanje ukupne taložne tvari (UTT) u zraku prema Bergerhoff metodi; određivanje količine arsena, kadmija, olova, nikla u ukupnoj taložnoj tvari zraka primjenom induktivno spregnute plazme sa spektrometrijom masa; određivanje talijau ukupnoj taložnoj tvari zraka primjenom induktivno spregnute plazme sa spektrometrijom masa)*  *Određivanje talija u ukupnoj taložnoj tvari zraka primjenom induktivno spregnute plazme sa spektrometrijom masa.*  *Određivanje žive u ukupnoj taložnoj tvari zraka atomskom apsorpcijskom spektrometrijom.* | Klasa: UP/I-351-02/18-08/21  Urbroj: 517-04-2-18-2  Datum izdavanja ovlaštenja: 03.12.2018.  Ovlaštenje vrijedi do: 26.11.2023. |
|  | Nastavni zavod za javno zdravstvo „Dr. Andrija Štampar“ | *Praćenje emisija onečišćujućih tvari u zrak iz nepokretnih izvora (određivanje ugljikovog monoksida, ugljikovog dioksida i kisika; određivanje dimnog broja; određivanje masene koncentracije dušikovih oksida).* | Klasa: UP/I-351-02/13-08/152  Urbroj: 517-06-1-1-1-13-2  Datum izdavanja ovlaštenja: 05.12.2013.  Ovlaštenje vrijedi do: 26.11.2018. |
| **Državni zavod za radiološku i nuklearnu sigurnost** | | | |
|  | Nastavni zavod za javno zdravstvo „Dr. Andrija Štampar“ | *Uporaba rendgenskog uređaja SHIMADZU; EDX-800HS2 za ispitivanje građe tvari.*  *Izvješće o ispitivanju* | Klasa 07-75/18-0070-6/1  Ur.br. 100-08(18-0428  Klasa 07-75/18-0070-8/1  Ur.br. 100-08/18-0429  Datum izdavanja ovlaštenja: 30.03.2018.  Izvješće vrijedi do: 30.03.2019. |
|  | Nastavni zavod za javno zdravstvo „Dr. Andrija Štampar“ | *Određivanje kemijskog sastava materijala uporabom rendgenskih uređaja za ispitivanje građe tvari kojima je područje izloženosti ograničeno kućištem tih uređaja.* | Klasa: UP/I-542-02/15-02/33  Urbroj: 542-03-01-15-4  Datum izdavanja ovlaštenja: 24.03.2015.  Ovlaštenje vrijedi do: 24.03.2025. |

|  |  |  |  |
| --- | --- | --- | --- |
| **Državna uprava za zaštitu i spašavanje** | | | |
|  | Nastavni zavod za javno zdravstvo „Dr. Andrija Štampar“ | *Osposobljavanje pučanstva za provedbu preventivnih mjera zaštite od požara, gašenja požara i spašavanje ljudi i imovine ugroženih požarom.* | Klasa: UP/I-034-01/15-01/08  Urbroj: 543-01-05-02-15-4  Datum izdavanja ovlaštenja: 06.05.2015.  Ovlaštenje vrijedi do: opoziva |
| **Zavod za unapređivanje zaštite na radu** | | | |
|  | Nastavni zavod za javno zdravstvo „Dr. Andrija Štampar“ | *Obavljanje poslova zaštite na radu, osposobljavanja radnika za rad na siguran način, izrade procjene rizika, ispitivanja radne opreme, ispitivanja u radnom okolišu (ispitivanja fizikalnih, kemijskih i bioloških čimbenika).* | Klasa: UP/I-115-01/15-01/85  Urbroj: 425-02/2-17-15  Datum izdavanja ovlaštenja: 28.09.2017.  Ovlaštenje vrijedi do: opoziva |
| **Hrvatska agencija za lijekove (HALMED)** | | | |
|  | Nastavni zavod za javno zdravstvo „Dr. Andrija Štampar“ | *Rješenje o upisu u Očevidnik proizvođača medicinskih proizvoda – Proizvodnja krutih i tekućih mikrobioloških podloga* | Klasa: UP/I-530-09/16-08/45  Urbroj: 381-13-07/183-16-02  Datum izdavanja ovlaštenja: 09.12.2016.  Ovlaštenje vrijedi do: opoziva |

Voda za ljudsku potrošnju, odnosno njena zdravstvena ispravnost jedan je od najvažnijih javnozdravstvenih interesa. Ispitivanja se provode u skladu s zakonskom osnovom (Zakon o vodama [NN br.66/2019](https://narodne-novine.nn.hr/clanci/sluzbeni/full/2019_07_66_1285.html), Zakon o vodi za ljudsku potrošnju NN br. [56/13](http://www.digured.hr/cadial/searchdoc.php?action=search&query=56%2F13&searchText=on&searchTitle=on&filteracttype=all&filterfields=all&filtereuchapter=all&resultlimitnum=10&resultdetails=basic&lang=hr&resultoffset=20&bid=%2fKWjivSX8bdgsGpvbeNvQg%3d%3d&annotate=on); 64/15; 104/17; 115/18, Pravilnik o parametrima sukladnosti, metodama analize, monitoringu i planovima sigurnosti vode za ljudsku potrošnju NN br[. 125/17](https://bit.ly/2CsZmX1).

Kakvoća podzemne vode priljevnih područja vodocrpilišta ocjenjuje se prema kriterijima:

1. Pravilnik o parametrima sukladnosti, metodama analize, monitoringu i planovima sigurnosti vode za ljudsku potrošnju NN br[. 125/17](https://bit.ly/2CsZmX1).
2. Uredbi o standardu kakvoće voda ([NN 96/2019](https://narodne-novine.nn.hr/clanci/sluzbeni/full/2019_10_96_1879.html)). Uredbom se ocjenjuje kemijsko stanje podzemne vode.

Ispitivanje zdravstvene ispravnosti vode za kupanje provodi se iz školskih i hotelskih bazena putem godišnjih ugovora i ocjenjuje sukladno Pravilniku o sanitarno tehničkim i higijenskim uvjetima bazenskih kupališta te o zdravstvenoj ispravnosti bazenskih voda (NN 107/12, 88/14).

Otpadne vode koje se ispuštaju u sustav javne odvodnje ili prirodne prijemnike ispituju se prema „Pravilniku o graničnim vrijednostima emisija otpadnih voda“ (NN br. [80/13](http://www.digured.hr/cadial/searchdoc.php?action=search&lang=hr&query=80%2F13&searchText=on&searchTitle=on&resultdetails=basic&filteracttype=all&filterfields=all&filtereuchapter=all&resultlimitnum=10&bid=EAEnIJRdHWj8ZfGFkeuBxQ%3d%3d&annotate=on); 43/14; 27/15; 3/16) i Vodopravnim dozvolama izdanim od strane nadležnih državnih institucija.

Ispitivanje izvedenih kanalizacijskih sustava dijelova naselja i internih kanalizacijskih sustava u krugu objekata, u skladu s legalizacijom objekata i priključenjima istih na javni vodoopskrbni sustav po Pravilniku o posebnim uvjetima za obavljanje djelatnosti ispitivanja vodonepropusnosti građevina za odvodnju i pročišćavanje otpadnih voda NN 1/11.

Analiza hrane provodi se u skladu sa Zakonom od hrani (NN 81/2013), odnosno Uredbom EZ 178/2002 te ostalim pod-zakonskim aktima, uključujući i Vodič za mikrobiološke kriterije za hranu (MPRRR 2011. godine). Sve aktivnost provode se u cilju zaštite zdravlja ljudi, s posebnim naglaskom na djecu te osobe starije životne dobi, a prema Zakonu o zaštiti pučanstva od zaraznih bolesti (NN [79/07](https://www.zakon.hr/cms.htm?id=31617), [113/08](https://www.zakon.hr/cms.htm?id=31619), [43/09](https://www.zakon.hr/cms.htm?id=31621), [130/17](https://www.zakon.hr/cms.htm?id=31623)).

Zakonom o predmetima opće uporabe (NN 39/13, 47/14), a obuhvaća uvjete koje vezano za zdravstvenu ispravnost, odnosno sukladnost moraju ispunjavati predmeti široke potrošnje prije stavljanja na tržište.

Predmeti široke potrošnje obuhvaćaju posuđe, pribor, opremu i uređaje za proizvodnju predmeta opće uporabe, ambalažu za predmete opće uporabe, dječje igračke uključujući proizvode namijenjene dojenčadi i djeci mlađoj od tri godine za olakšavanje hranjenja, sisanja, umirivanja i spavanja, kozmetičke proizvode sukladno EU uredbi br. 1223/2009, duhan, duhanski proizvodi i pribor za pušenje (pribor koji pri pušenju dolazi u dodir s ustima i usnom šupljinom: lula i cigaretnik – usnik), određene predmete i sredstva koja pri uporabi dolaze u neposredan dodir s kožom i/ili sluznicom, uključujući i proizvode za zabavu odraslih i predmete za ukrašavanje lica i tijela (npr. tatoo, piercing i trajna šminka) i imitacija nakita i proizvodi koji u primjeni dolaze u dodir s kožom i/ili sluznicama, a sadrže zdravstvene tvrdnje, posebnu namjenu, ograničeni način primjene i specifična upozorenja.

Sigurnost igračaka na području Republike Hrvatske provodi se sukladno Zakonu o predmetima opće uporabe, EU direktivi o sigurnosti igračaka 2009/48/EZ koja je u potpunosti prenesena u Pravilnik o sigurnosti igračaka (NN 83/14), njegovim izmjenama i nadopunama (NN 38/15) i ostalim zakonskim aktima.

Ostalo

* Zakon o zdravstvenoj zaštiti – provođenje mjera zdravstvene ekologije sukladno čl.15. i provedbi mjera zdravstvene zaštite - zaštite od ekoloških činitelja štetnih po zdravlje uključivši sve mjere za očuvanje, unapređenje i poboljšanje zdravstvenih uvjeta čovjekove okoline i higijenskih uvjeta za život i rad čovjeka.
* Zakon o zdravstvenoj zaštititi (NN150/08) - koordinacija zdravstvenih ustanova u kriznim/izvanrednim situacijama
* Zakon o zaštiti pučanstva od zaraznih bolesti (NN 24/07)- čl.16- obveza prijavljivanja svakog neuobičajenog događaja koji može ukazivati na zlouporabu biološkog agensa ili epidemiju nepoznatog uzroka
* Procjena rizika od katastrofa za Republiku Hrvatsku. Vlada Republike Hrvatske, 2015.
* Nacionalna strategije razvoja zdravstva 2012.-2020. („Narodne novine“ broj 116/12)
* Strateški plan razvoja javnog zdravstva 2013.-2015.
* Akcijski plan grada Zagreba za prevenciju i kontrolu kroničnih nezaraznih bolesti 2015-2020. Zagreb, 2015.
* RH. Nacionalni plan za provedbu Stockholmske konvencije o postojanim organskim onečišćujućim tvarima. Zagreb, 2008.

**4. Usklađenost ciljeva, strategije programa s dokumentima dugoročnog razvoja**

Plan rada i obavljanja djelatnosti usko je povezan i usklađen sa strateškim dokumentima Ministarstva zdravstva, Ministarstva poljoprivrede, Ministarstva zaštite okoliša, prirode i energetike te Ministarstvom rada i mirovinskog sustava.

**5. Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Ostvareno je kvalitetno i kontinuirano obavljanje djelatnosti ekologije podizanjem kvalitete pruženih usluga kroz stalna stručna osposobljavanja djelatnika slanjem na stručne seminare, kongrese te stalno stručno osposobljavanje i usavršavanje tijekom godine 2019. uz ulaganja u osnovna sredstva i analitičku opremu. U Službi je do sada implementirano ukupno 359 metoda s 1.573 parametara. Akreditirane su 167 metode u fiksnom području i fleksibilnom području.

*Analize, ispitivanja i ocjena zdravstvene ispravnosti i kvalitete voda*

Od 2015 do danas bilježi se lagani pad broja uzoraka raznih vrsta voda; povećava se broj uzoraka za koja provodimo uzorkovanja akreditiranim metodama u Hrvatskoj i Sloveniji. Uz proveden uzorkovanja napravljena je i kontrola zdravstvene ispravnosti, mikrobiološka i fizikalno-kemijska ispitivanja te ocjenjivanje sukladno važećoj zakonskoj regulativi. Do smanjenja broja uzoraka je došlo zbog smanjene dostave uzoraka iz drugih Zavoda i suradnih laboratorija, ponajviše površinskih voda te smanjenog broja analiza voda za potrebe minimalno tehničkih uvjeta kod puštanja građevina u rad.

*Analize, ispitivanja i ocjene zdravstvene ispravnost i kvalitete hrane i predmeta opće uporabe – kemijska ispitivanja*

Od 2016. godine do danas broj ispitivanja po godini je oko 5500 uzoraka, mijenja im se struktura, vrsta analiza i stalno se povećava broj ispitivanja koja se provode po jednom uzorku što povećava financijsku dobit.

*Analize zdravstvene ispravnosti i kvalitete hrane i predmeta opće uporabe – mikrobiološka ispitivanja*

U 2019. godini provedeno je nešto više mikrobioloških analiza hrane i predmeta opće uporabe Ono što je zamjetno uvođenjem još jednog područja mikrobiologije okolišnih uzoraka mulja, zraka,tla došlo se do povećanja za 50% broja uzoraka u tom dijelu u 2019. godini (542) u odnosu na 2018 (356).

Analize uzoraka i parametara na prisutnost prirodnih i antropogenih zagađivala u vodama, hrani, predmetima opće uporabe, tlu, otpadu i zraku

Odjel za zajedničke i potvrdne analitičke metode u 2019. godini proveo je preko 41000 analiza što je u rangu 2018. godine.

Analize, ispitivanja i ocjene sukladnosti životnog i radnog okoliša

Monitoring i analiza kvalitete zraka (imisije i emisije) kontinuirano su se izvodili pomoću automatske mjerne postaje za praćenje koncentracija polutanata u zraku, a izvještaj o kvaliteti zraka dnevno se objavljivao na Web-stranici Zavoda.

Redovito se provodio monitoring peluda, odnosno svakodnevno praćenje prisutnosti alergenih vrsta peluda i njihovih koncentracija u zraku, u svrhu pravovremenog informiranja javnosti putem medija. U suradnji sa suradnim ustanovama, Zavodima za javno zdravstvo, Državnim hidrometeorološkim zavodom i Plivom, prezentirani su rezultati mjerenja u medijima: sudjelovanjem u emisiji „Dobro jutro, Hrvatska“, objavom peludnoga kalendara na web stranici Zavoda, svakodnevnom objavom alergijskog semafora, svakodnevnom izradom objedinjene „Peludne prognoze za Hrvatsku“, izradom „Biometeorološke prognoze“, objavom rezultata na portalu Plivazdravlje.hr, mobilnim aplikacijama za operacijske sustave iOS i Android, mobilnoj aplikaciji „Peludna prognoza“, na web-stranici Državnog hidrometeorološkog zavoda i radio postajama.

Laboratorij za tlo i otpad bilježi veći broj uzoraka u odnosu na 2018. godinu za 9 %, a također i veći broj odrađenih uzoraka na određene parametre za potrebe ostalih odjela Službe.

Laboratorij za ekotoksikologiju također bilježi porast broja uzoraka 10 % te povećan broj stručnih mišljenja za nacionalno priznavanje biocidnih proizvoda.

U provedbi Programa „Ekološka karta Grada Zagreba“ aktivno će sudjelovati svi laboratoriji Odjela.

**PROCJENA RIZIKA I LOGISTIKA**

Odjel za procjenu rizika u 2019. godine pružao je potporu na razini službe u izdavanju većih stručnih mišljenja o utjecaju čimbenika okoliša na ljudsko zdravlje, na zahtjev fizičkih, pravnih osoba ili nadležnih institucija. Uspostavljeno je redovno izdavanje stručnih mišljenja i preporuka uz nesukladne analitičke izvještaje financirane iz lokalnih ili nacionalnih monitoringa u javnozdravstveno značajnim institucijama.

# 4. SLUŽBA ZA JAVNO ZDRAVSTVO

**1. Uvod – sažetak djelokruga rada**

U Službi za javno zdravstvo provode se mjere zdravstvene zaštite iz područja javnog zdravstva. Sadržaj rada Službe je: ocjena zdravstvenog stanja populacije, izrada zdravstvenih pokazatelja, ocjena zdravstvenih potreba, utvrđivanje javnozdravstvenih problema i odabir prioriteta za intervencije, izrada plana i programa mjera zdravstvene zaštite, izrada i praćenje pokazatelja kvalitete rada u zdravstvenoj zaštiti, provođenje mjera preventivne zdravstvene zaštite, poglavito primarne prevencije, provođenje zdravstvene edukacije populacije.

Glave aktivnosti mogu se grupirati u dva područja: procjena zdravstvenog stanja i potreba stanovništva te javnozdravstvena intervencija koja uključuje promicanje zdravlja i prevenciju bolesti.

Služba za javno zdravstvo financirana je putem četiri javnozdravstvena tima od strane HZZO-a (Mreža javnozdravstvene službe NN 20/19). U sastavu tima je liječnik specijalist i viša medicinska sestra što ukupno iznosi 8 djelatnika (od ukupno 14 zaposlenih).

Služba za javno zdravstvo financirana je također kroz javnozdravstvene programe, a ostvaruje i vlastiti prihod obavljanjem poslova na tržištu u tržišnim uvjetima (Centar za preventivnu medicinu).

**2. Obrazloženje programa**

Program: **Ocjena zdravstvenih potreba i prioriteta**

Plan aktivnosti:

* analiza demografskih kretanja i mortaliteta u Gradu Zagrebu;
* izrada i praćenje pokazatelja kvalitete rada u primarnoj zdravstvenoj zaštiti (pokazatelji: kadrovska struktura, posjete i pregledi, morbiditetna lista, preventivni pregledi itd.);
* izrada pokazatelja i analiza rada specijalističko-konzilijarne djelatnosti;
* izrada i praćenje pokazatelja rada u općim bolnicama, KBC-u, kliničkim bolnicama, specijalnim bolnicama (pokazatelji: kadrovska struktura, godišnja zauzetost kreveta, dani bolničkog liječenja, prosječna duljina liječenja, iskorištenost krevetnih kapaciteta, liječenje “akutnih “ i “kroničnih” bolesnika, prebivalište – gravitacija, mortalitet, morbiditet itd.);
* izrada indikatora zdravstvenog stanja;
* definiranje javnozdravstvenih prioriteta na temelju analize zdravstveno statističkih pokazatelja.
* Izrada i publiciranje **Zdravstveno-statističkog ljetopisa Grada Zagreba** za tekuću godinu u kojem se na temelju prikupljenih pokazatelja, uz analizu zdravstvenog stanja pučanstva u Gradu Zagrebu, utvrđuju prioritetni zdravstveni problemi građana što omogućava planiranje ciljanih javnozdravstvenih programa i akcija.

Program: **Promicanje zdravlja**

Plan aktivnosti:

* izrada programa zdravstvenog prosvjećivanja i promicanja zdravlja na temelju definiranih javnozdravstvenih prioriteta;
* organizacija radionica (okruglih stolova, tribina) o sprječavanju nezdravog načina života
* izrada edukativnih i promotivnih letaka;
* izrada tekstova za Web-stranicu ;
* izrada e-časopisa „Zdravlje za sve“;
* provođenje nacionalnog programa „Živjeti zdravo“ i ostalih javnozdravstvenih akcija
* analiza podataka iz Europske zdravstvene ankete (za područje Grada Zagreba)
* organizacija i provođenje senzibilizacijskih edukativnih radionica za smanjenje stigmatizacije i predrasuda o djeci s teškoćama u razvoju kao i osoba s invaliditetom općenito.
* organizacija i provođenje interaktivnih edukativnih radionica za smanjenje i otklanjanje stresa na radnom mjestu, unapređenja komunikacije, poboljšanja psihofizičkog zdravlja radnika i usvajanja zdravih stilova života.
* unapređenje zdravlja pripadnike romske nacionalne manjine provođenjem javnozdravstvenih akcija(preventivni pregledi, individualno savjetovanje, edukativne radionice, brošure i letci) sa ciljem usvajanja i održavanja zdravih stilova života, te postavljanja temelja zdravog reproduktivnog i spolnog života djevojaka i žena.
* suradnja s medijima.

Program: **Centar za preventivnu medicinu**

U Centru za preventivnu medicinu osobnim pristupom u savjetovanju, pregledima i pretragama djeluje se na očuvanje, unapređenje zdravlja, kao i na smanjenje rizika od kroničnih bolesti

Plan aktivnosti:

* preventivni liječnički pregledi;
* antropometrijska mjerenja;
* mjere primarne, sekundarne i tercijarne prevencije;
* izrada individualnog programa prehrane i tjelesne aktivnosti;
* savjetovališni rad u području uravnotežene prehrane
* savjetovališni rad u području zdravstveno usmjerene tjelesne aktivnosti
* edukativne aktivnosti i sudjelovanje u javnozdravstvenim akcijama.
* Priprema i izrada tekstova za medije
* Izrada edukativnih letaka i brošura
* Završetak projekta Fitness Index (EU projekt-ERASMUS+) s ciljem doprinosa razvoju kurikuluma i obrazovnih materijala za liječnike, uz podršku u aktivnostima praćenja kvalitete i upravljanja projektom s ostalim partnerima (Fitnes Učilište,Hrvatska; Trainer4You Group, Espoo, Finska; Personagrata O.E., Atena )(veljača 2020).

Program: N**acionalni program ranog otkrivanja raka vrata maternice - provedba ovog Nacionalnog programa je trenutno u fazi reorganizacije.**

Programi predloženi za financiranje od Grada Zagreba u 2020. godini:

Stari programi -započeti i financirani u prethodnoj godini:

1. Program : **Zdravstveno-statistički ljetopis Grada Zagreba** (50.000 kn)
2. Program: **Smanjenje nejednakosti u zdravlju -unaprijeđenje zdravlja pripadnika romske nacionalne manjine** (124.950,00 kn)
3. Program: **„Prihvaćamo različitost“-anti-stigma program u osnovnim školama Grada Zagreba** (38,660,00 kn)

*Novi programi-prijedlozi*

1. *Program: „****Tvrtka-zdravo radno mjesto“*** *(48,220 kn)*
2. *Program****:“Edukacija zdravstvenih djelatnika o primjerenoj komunikaciji s osobama s invaliditetom*** *(57.440,00kn)*

**3. Zakonske i druge pravne osnove na kojima se zasnivaju programi**

1. Zakon o zdravstvenoj zaštiti (NN 100/18).
2. Plan i program mjera zdravstvene zaštite iz obveznog zdravstvenog osiguranja (NN 156/8)
3. Zakon o službenoj statistici (pročišćeni tekst NN 12/13).
4. Upute za ispunjavanje individualnih zdravstveno-statističkih izvješća.
5. Godišnji provedbeni plan statističkih aktivnosti Republike Hrvatske.
6. Izmjene i dopune mreže javnozdravstvene službe ( NN 20/18).
7. Ugovor o provođenju PZZ iz obveznog zdravstvenog osiguranja za 2019.
8. Zakon o obveznom zdravstvenom osiguranju (NN 80/13 i 137/13, 98/19).

Očuvanje i unapređenje zdravlja u zajednici uz smanjenu izloženost čimbenicima rizika, vodeći je javnozdravstveni cilj. Ocjena zdravstvenog stanja i potreba stanovništva te izbor prioritetnih javnozdravstvenih problema, temelj su za planiranje i provođenje budućih javnozdravstvenih akcija.

Navedeni ciljevi i strategije usklađeni su sa sljedećim dokumentima:

1. Nacionalna strategija razvoja zdravstva 2012. – 2020.
2. Strateški plan razvoja javnog zdravstva 2011. – 2015.
3. Strateški plan za smanjenje prekomjernog unosa soli
4. Nacionalna strategija izjednačavanja mogućnosti za osobe s invaliditetom 2017.-2020.
5. Nacionalna strategija za uključivanje Roma 2013.-2020.

**4. Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Planirano je da će se u 2020. godini prihodovati:

1. Od strane HZZO-a 1.584.000 kn.
2. Iz gradskog proračuna 319.270,00 kn.
3. Na tržištu ostvariti 400.00 kn prihoda.
4. EU projekt u realizaciji- Fitness index (13.000,00 Kn)

U Službi je u 2020. predviđeno smanjenje broja zaposlenih za dvije zaposlenice – SSS administrator, i VSS liječnik specijalist. Obrazloženje: odlazak u mirovinu.

**5. Izvještaj o postignutim ciljevima i rezultatima programa temeljenim na pokazateljima uspješnosti u prethodnoj 2019. godini**

1. Povećanje kvalitete zdravstveno-statističkih izvještaja PZZ, SKZ i stacionarne zdravstvene zaštite, praćenje i ocjena zdravstvenog stanja te specifičnih zdravstvenih potreba stanovništva Grada Zagreba.

|  |  |  |  |
| --- | --- | --- | --- |
| *Pokazatelj rezultata* | *2019..* | *2020.* | *Izvori financiranja* |
| Broj hospitalizacija | 546.361 | 540.000 | HZZO ugovorena djelatnost |
| Broj poroda | 12.102 | 12.000 | HZZO ugovorena djelatnost |
| Broj prekida trudnoće | 1.300 | 1.250 | HZZO ugovorena djelatnost |
| Broj pregleda LOM-a | 2.003.164 | 2.000.000 | HZZO ugovorena djelatnost |
| Br pregleda u ZZ-dojenčadi i male djece (ukjučeni pp) | 295.552 | 300.000 | HZZO ugovorena djelatnost |
| Br preventivnih pregleda žena | 121.023 | 120.000 | HZZO ugovorena djelatnost |
| Izrada Ljetopisa (ocjena zdravstvenog stanja) | 1 | 1 | Grad Zagreb -Program |

2. Promicanje zdravlja: Edukacije djece predškolske i školske dobi kroz radionice – tjelesna aktivnost, uravnotežena prehrana, mentalno zdravlje. Edukacija građana vezana za prioritetne javnozdravstvene teme u suradnji s udrugama civilnog društva. Provođenje programa: Smanjenje nejednakosti u zdravlju -unaprijeđenje zdravlja pripadnika romske nacionalne manjine I Prihvaćamo različitost“-anti-stigma program u osnovnim školama Grada Zagreba. Provođenje Nacionalnog programa „Živjeti zdravo“.

|  |  |  |  |
| --- | --- | --- | --- |
| *Pokazatelj rezultata* | *2019.* | *2020.* | *Izvor financiranja* |
| Organiziranje i provedba radionica | 71 | 75 | HZZO ugovorena djelatnost |
| Priprema i izrada tekstova za Web-stranicu i ostale tiskane medije | 105 | 105 | HZZO ugovorena djelatnost |
| E-časopis „Zdravlje za sve“ – uredništvo, priprema i izrada stručnih tekstova | 2 | 3 | HZZO ugovorena djelatnost |
| Priprema i izrada brošura i plakata | 17 | 18 | HZZO ugovorena djelatnost |
| Individualna savjetovanja | 213 | 220 | HZZO ugovorena djelatnost |
| Nacionalni program „Živjeti zdravo“-aktivnosti kroz 5 komponenti | 50 | 52 | HZZO ugovorena djelatnost |
| Smanjenje nejednakosti u zdravlju -unaprijeđenje zdravlja pripadnika romske nacionalne manjine | 4 | 4 | Grad Zagreb-Program |
| Prihvaćamo različitost“-anti-stigma program u osnovnim školama Grada Zagreba | 12 | 12 | Grad Zagreb-Program |

3. Centar za preventivnu medicinu-prevencija bolesti

|  |  |  |  |
| --- | --- | --- | --- |
| *Pokazatelj rezultata* | *2019.* | *2020.* | *Izvor financiranja* |
| Zdravstvene preporuke | 1900 | 2000 | HZZO ugovorena djelatnost |
| Mjerenja (GUK,RR, Kolesterol) na terenu i ordinaciji | 2500 | 2500 | HZZO ugovorena djelatnost |
| Nutricionističko savjetovanje | 320 | 350 | HZZO ugovorena djelatnost |
| Preporuke zdravstveno usmjerene tjelesne aktivnosti uz analizu tjelesne mase | 350 | 370 | HZZO ugovorena djelatnost |
| Javnozdravstvene akcije | 17 | 18 | HZZO ugovorena djelatnost |
| Pretraga intolerancije na hranu (44, 88, 176,264 alergena) | 215 | 220 | tržište |
| Ostale usluge na tržištu | 430 | 450 | tržište |

# SLUŽBA ZA JAVNOZDRAVSTVENU GERONTOLOGIJU

**1 Sažetak djelokruga rada**

Gerontološko - javnozdravstvena djelatnost obuhvaća četiri redovita područja:

* Praćenje, proučavanje, evaluacija, planiranje, projekcija te izvještavanje o zdravstvenim potrebama i funkcionalnoj sposobnosti starijih osoba u ranijoj (65 do 74 godine), srednjoj (75 do 84 godina) i dubokoj starosti (85 i više godina); provođenje Projekta GeroS/CEZIH za praćenje i evaluaciju zdravstvenih potreba i funkcionalne sposobnosti gerontoloških i gerijatrijskih osiguranika vođenjem Registra s Podregistrom stogodišnjaka i Podregistrom oboljelih od Alzheimerove bolesti i drugih demencija;
* Koordinacija, stručno-metodološka pomoć, instruktaža, edukacija i reedukacija provoditelja/suprovoditelja zaštite zdravlja i zdravstvene zaštite starijih u institucijskoj i izvaninstitucijskoj skrbi za starije; trajna edukacija iz gerontologije, gerijatrije i gerijatrijske zdravstvene njege putem gerontoloških tribina, gerontoloških tečajeva, škola, radionica, stvaraonica, kongresa i simpozija interdisciplinarnim gerontološkim pristupom;
* Izrada, evaluacija, planiranje, predlaganje Programa/normi zdravstvenih mjera i postupaka u zaštiti zdravlja starijih i Programa osnovnih geroprofilaktičkih mjera primarne, sekundarne, tercijarne i kvartarne prevencije s vodičem uputa za aktivno zdravo i produktivno starenje te izrada gerontološko-javnozdravstvenih normi i smjernica;
* Znanstveno-istraživačka i publicistička gerontološko-javnozdravstvena djelatnost.

**2. Obrazloženje programa**

**Provedba gerontološko-javnozdravstvene djelatnosti po strukturnom sadržaju 10. gerontološke knjige**: Gerontološko javnozdravstveni pokazatelji zaštite zdravlja starijih osoba u Hrvatskoj i Gradu Zagrebu (2014. – 2016. g. / popisna 2011. g.)

Zdravstvena zaštita starijih osoba imperativno ulazi u prioritetna rješavanja zadovoljenja objektivno praćenih, proučavanih, utvrđenih i evaluiranih zdravstvenih potreba starijeg pučanstva od 65 i više godina. Nastavak izradbe gerontološko javnozdravstvenih pokazatelja zaštite zdravlja starijih osoba za 2019. s posebnim osvrtom na mortalitet i hospitalizacije.

**Gerontološko- javnozdravstvena analiza strukture ciljnih pokazatelja za starije pučanstvo u ranijoj, srednjoj i dubokoj starosti po županijama Hrvatske i Grada Zagreba**

Izradba gerontološko-javnozdravstvenih analiza praćenja i evaluacije zdravstvenih potreba i funkcionalne sposobnosti starijih osoba po županijama Hrvatske i Grada Zagreba u institucijskoj i izvan-institucijskoj skrbi za starije te usporedba uzroka gerijatrijskih hospitalizacija i gerijatrijske zdravstvene potrošnje, uzroka gerijatrijskog mortaliteta i komorbiditeta, očekivanog trajanja života i potencijalno izgubljenih godina života zbog preventabilnih bolesti uz utvrđivanje rizičnih čimbenika nastanka bolesnog starenja.

**Evaluacija provedbe kategorijskog postupnika po program četiri stupnja gerijatrijske zdravstvene njege sa sestrinskom dokumentacijom i u domovima za starije, Hrvatska i Grad Zagreb**

Primjenom kategorijskog postupnika programa Četiri stupnja gerijatrijske zdravstvene njege u domovima za starije \*gerijatrijska medicinska sestra svakodnevno, ili po potrebi u domu za starije, procjenjuje stanje gerijatrijskog bolesnika po čimbenicima praćenja, ovisno o njegovim zdravstvenim potrebama, svrstava u određenu kategoriju po definiranoj skali od 1 do 4, a odnosi se na četiri stupnja gerijatrijske zdravstvene njege.

**Gerontološko-javnozdravstveni pokazatelji u odabranim domovima za starije** (Hrvatska, 2020. god.) analizirani putem Evidencijske liste br. 1 za praćenje zdravstvenih potreba starijih osoba u domu za starije i putem Evidencijske liste br. 4 za praćenje zdravstvenih-socijalnih potreba starijih osoba u izvan-institucijskoj skrbi za starije

U sklopu prvog područja praćenja i evaluacije zdravstvenih potreba korisnika domova za starije u Hrvatskoj, Gradu Zagrebu i po županijama Hrvatske nastavak trijaže, praćenja i evaluacije zdravstvenih potreba individualnog gerontološkog i gerijatrijskog osiguranika po unosu u bazu gerontološko-javnozdravstvenih podataka mjesečno dobivenih putem Evidencijske liste br. 1 \*PZP-a korisnika Doma za starije i Evidencijska lista br. 4 PZP-a Gerontološkog centra – izvan-institucijske skrbi za starije.

**Provedba Upitnika o praćenju pokazatelja kvalitete u domovima za starije, Hrvatska**

Trijaža, praćenje i evaluacija zdravstvenih potreba individualnog gerontološkog i gerijatrijskog osiguranika po Upitniku o praćenju pokazatelja kvalitete u Domovima za starije u 2020. g.

**Provedba stručno-metodološke pomoći koordinacije i gerontološke edukacije/gerontološke tribine, gerontološke radionice i stvaraonice, simpoziji, tečajevi**

U sklopu najsloženijih poslova i zadaća gerontološko-javnozdravstvene djelatnosti održavaju se redovite gerontološke tribine namijenjene stručnjacima različitog profila u skrbi za starije, a osobito timovima opće / obiteljske medicine, \*gerijatrijskim medicinskim sestrama u domovima za starije te drugim stručnim profilima, a u 2020. godini ukupno je planirano organiziranje 4 gerontoloških tribina (početno s 215. gerontološkom tribinom u veljači 2020.g.) te gerontološkim radionicama, stvaraonicama, simpozijima i tečajevima.

**Nastavak Partnerstva na projektu European Innovation Partnership on Active and Healthy Ageing**

Referentni centar MZ RH za zaštitu zdravlja starijih osoba – Služba za javnozdravstvenu gerontologiju NZJZ „Dr. Andrija Štampar“ u suradnji s Domom zdravlja Zagreb – Centar, je partner na projektu European Innovation Partnership on Active and Healthy Ageing. Projekt je dobio status 1 zvjezdice što znači da smo primatelji informacija od drugih država članica projekta koje imaju status pružatelja.

**Izrada Projektnog modela prehrambeno gerontoloških normi za jelovnike i higijenu radnih površina u domovima za starije**

U 2020. godini završiti će se aktivnosti s ciljem izrade i implementacije normativa i jelovnika u Domovima za starije. Krajnji produkt će biti knjiga koja će biti distribuirana u elektronskom obliku.

**Izrada postupnika za rano otkrivanje Alzheimerove bolesti i drugih demencija\***

U 2020. godini će se temeljem donesene Strategije o demencijama na području Grada Zagreba izraditi radna verzija postupnika za probir na blaga kognitivna oštećenja i demencije.

**Provođenje programa Unapređenje skrbi za osobe oboljele od Alzheimerove bolesti i drugih demencija\***

U 2018. godini izrađen je materijal za edukaciju edukatora o komunikaciji formalnih njegovatelja s osobom oboljelom od Alzheimerove bolesti ili drugih demencija, koji se nastavio u 2019. godini. Odrađen je trening s 15 sestara koje su zaposlene u domovima za starije čija osnivačka prava nosi Grad Zagreb. Evaluacija programa pokazala je na jako dobru prihvaćenost radionice te je u zaključcima navedeno da je potrebno nastaviti edukaciju.

Uvidjevši veliku potrebu za ovom vrstom edukacije/razvoja vještina te na specifičnosti posla patronažnih sestara u skrbi za starije osobe, želimo razviti edukativni materijal i za patronažne sestre kao nad-standard u edukaciji o zdravstvenoj skrbi osoba s demencijama na području Grada Zagreba.

**Organizacija 4.hrvatskog gerontološkog i gerijatrijskog kongresa s međunarodnim sudjelovanjem**

Kongres će se održati od 6. – 9. svibnja 2020. godine u Opatiji pod pokroviteljstvom Ministarstva zdravstva Republike Hrvatske, Ministarstva za demografiju, obitelj, mlade i socijalnu politiku Republike Hrvatske, Ministarstva znanosti i obrazovanja Republike Hrvatske, Ureda Svjetske zdravstvene organizacije u Republici Hrvatskoj i Grada Zagreba, a organizirat će ga Hrvatsko društvo za gerontologiju i gerijatriju Hrvatskoga liječničkog zbora i Referentni centar Ministarstva zdravstva Republike Hrvatske za zaštitu zdravlja starijih osoba – Služba za javnozdravstvenu gerontologiju Nastavnog zavoda za javno zdravstvo „Dr. Andrija Štampar“.

Suorganizatoru su Gradski ured za zdravstvo Grada Zagreba, Gradski ured za socijalnu zaštitu i osobe s invaliditetom Grada Zagreba, Razred za medicinske znanosti, Hrvatska akademija znanosti i umjetnosti, Sveučilište u Zagrebu i Libertas međunarodno sveučilište.

**3. Zakonske i druge pravne osnove na kojima se zasnivaju programi**

* Pravilnikom o mjerilima za dodjelu i obnovu naziva Referentnog centra Ministarstva nadležnog za zdravstva (NN 77/05, 125/08)
* Zakon o zdravstvenoj zaštiti (NN 150/8 i 71/10)
* Zakonom o izmjenama i dopunama Zakona o zdravstvenoj zaštiti (NN 85/2006, NN 126/2006)
* Pravilnik o minimalnim uvjetima u pogledu prostora, radnika i medicinsko-tehničke opreme za obavljanje zdravstvene djelatnost (NN 61/11)
* Plan i program mjera zdravstvene zaštite iz obveznog zdravstvenog osiguranja (NN 126/06)
* Zakon o službenoj statistici (NN 103/03 i 59/12).
* Godišnji provedbeni plan statističkih aktivnosti Republike Hrvatske
* Nacionalnom strategijom razvoja zdravstva 2012. – 2020; (NN 156/13, 24/14).,
* Strateški plan razvoja javnog zdravstva 2013. – 2015., Vlada RH, Ministarstvo zdravlja
* Izmjene i dopune mreže javnozdravstvene službe (NN 113/15)
* Zakon o obveznom zdravstvenom osiguranju (NN 80/13 i 137/13)
* Strategija socijalne skrbi za starije osobe u Republici Hrvatskoj za razdoblje od 2017. do 2020.

**4. Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Planirano je da će se u 2020. godini:

* + Iz proračuna Grada Zagreba primiti 260.000,00 kn za realizaciju dva programa označena sa \* u naslovu.
  + Od strane HZZO-a prihodovati 1.500.000,00 kn za ostale navedene aktivnosti.

**5. Pokazatelji praćenja aktivnosti**

* broj održanih gerontoloških tribina
* broj održanih gerontoloških stvaraonica
* mjesečni izvještaji za aktivnosti ugovorene s HZZO-om
* mjesečni izvještaji za izvršenje programa sufinanciranih iz proračuna Grada Zagreba
* izvješća o aktivnostima Referentnog centra Ministarstva zdravstva Republike Hrvatske za zaštitu zdravlja starijih osoba
* izvješća o aktivnostima na projektima Hrvatske zaklade za znanost
* izvješća o aktivnostima u okviru European Inovative Partnership on Active Healthy Aging
* izvješće o provedbi Godišnjeg provedbenog plana statističkih aktivnosti Republike Hrvatske
* izvješće o održanom kongresu
* broj publikacija (znanstveni i stručni radovi, promotivni materijali)
* broj sudjelovanja na znanstvenim i stručnim skupovima (Silver Economy, gerontološki kongresi i radionice…)
* broj radionica s ciljem implementacije sustava GeroS
* broj zapisa u webservisu NRS2002
* mjesečna i godišnja izvješća za dva programa sufinancirana od Grada Zagreba

# SLUŽBA ZA ŠKOLSKU I ADOLESCENTNU MEDICINU

1. **Sažetak djelokruga rada**

Temeljne zadaće Službe za školsku i adolescentnu medicinu:

* Rano utvrđivanje i prepoznavanje bolesti i poremećaja,
* Prevencija rizičnih i društveno neprihvatljivih ponašanja,
* Usvajanje zdravih načina življenja,
* Razvoj odgovornosti za vlastito zdravlje,
* Zaštita mentalnog zdravlja, osobito u vezi sa školom i školskim okruženjem
* Zaštita reproduktivnog zdravlja uključujući odgovorno spolno ponašanje i pripravu za roditeljstvo

1. **Obrazloženi programi, zakonske i druge podloge na kojima se zasnivaju programi**

Djelatnost, organizacija, kadrovski i radni normativi sadržani su u sljedećim dokumentima:

* Zakon o zdravstvenoj zaštiti (sa izmjenama i dopunama NN 100/18)
* Zakon o zdravstvenom osiguranju (NN 80/2013 i 137/13)
* Plan i program mjera zdravstvene zaštite iz obaveznog zdravstvenog osiguranja (NN 126/06)
* Mreža javne zdravstvene službe (NN 101/2012; NN 113/2015)
* Odluka o osnovama za sklapanje ugovora o provođenju zdravstvene zaštite iz obveznog zdravstvenog osiguranja: (NN 106/14)
* Zakon o odgoju i obrazovanju u osnovnoj i srednjoj školi (NN 126/2012.)
* Pravilnik o postupku utvrđivanja psihofizičkoga stanja djeteta, učenika te sastavu stručnoga povjerenstva (NN 55/2015.)
* Plan i program obveznog cijepljenja (na godišnjoj razini)

**Aktivnosti i izvori financiranja:**

|  |  |  |
| --- | --- | --- |
| Aktivnost | Opis aktivnosti | Izvori financiranja |
| **Rano prepoznavanje i uočavanje poremećaja i bolesti** | * Sistematski pregledi prije upisa u prvi razred osnovne škole * Sistematski pregledi u osnovnoj školi * Sistematski pregledi u srednjoj školi * Sistematski pregledi studenata * Namjenski i drugi pregledi prema zdravstvenoj indikaciji * Kontrolni pregledi nakon preventivnih aktivnosti * Probiri u školskoj i studentskoj populaciji | HZZO-ugovori za provedbu Plana i programa specifičnih i preventivnih mjera zdravstvene zaštite školske djece, mladih i studenata |
| **Prevencija bolesti i poremećaja** | * Cijepljenja školske djece i studenata (redoviti program) * Cijepljenja školske djece i studenata (dodatna obvezna prema Zakonu o zaštiti pučanstva od zaraznih bolesti) * Cijepljenja školske djece i studenata (dodatna neobvezna prema posebnim programima ili na zahtjev) * Nadzor nad prehranom (obilazak škola i školskih kuhinja, sudjelovanje pri izradi jelovnika) | HZZO-ugovori za provedbu Plana i programa specifičnih i preventivnih mjera zdravstvene zaštite školske djece, mladih i studenata |
| **Mjere zaštite djece s poremećajima zdravlja** | * Savjetovališni rad za učenike, studente, roditelje/staratelje i djelatnike škole zbog kroničnih poremećaja zdravlja i teškoći učenja * Utvrđivanja psihofizičkog stanja djece radi uvođenja primjerenog programa školovanja (multidisciplinarna povjerenstva) * Timska sinteza (završni dio prosudbenog postupka) * Pregled u svrhu utvrđivanja potrebe prilagođenog programa tjelesne i zdravstvene kulture * Nadzor nad prehranom (obilazak škola i sudjelovanje pri izradi jelovnika za djecu sa zdravstvenim poteškoćama) | HZZO-ugovori za provedbu Plana i programa specifičnih i preventivnih mjera zdravstvene zaštite školske djece, mladih i studenata |
| **Unaprjeđenje zdravlja školske djece i studenata** | * Zdravstveni odgoj školske djece i adolescenata * Zdravstveni odgoj za roditelje * Zdravstveni odgoj za nastavnike/stručne suradnike * Zdravstveno-edukativne tribine za studente * Savjetovališni rad u nadležnim školskim ambulantama * Konzultacije s nastavnicima i stručnim suradnicima škole | HZZO-ugovori za provedbu Plana i programa specifičnih i preventivnih mjera zdravstvene zaštite školske djece, mladih i studenata |
| **Programi** | * Savjetovalište za reproduktivno zdravlje * Savjetovalište za prehranu, debljinu i poremećaje hranjenja * Savjetovalište za teškoće učenja i prilagodbe * Prevencija HPV infekcija i drugih SPB * Probir na glutensku enteropatiju među učenicima prvih razreda osnovnih škola | Financiranje temeljem ugovora s Gradskim uredom za zdravstvo |

1. **Usklađeni ciljevi, strategije i programi s dokumentima dugoročnog razvoja,**

Prepoznato je da je djeci i mladima potrebna posebna zaštita te da usluge trebaju doći do mladih, a ne obrnuto, te da stručnjaci kojima se mogu obratiti nadilaze klasično obrazovane zdravstvene radnike.

Takve potrebe zahtijevaju prilagodbu organizacije pružanja zdravstvenih usluga i drugačiji pristup zdravstvenih radnika te uključivanje profesionalaca različitih struka. Osoblje koje radi osobito s mladima, treba biti posebno educirano te posjedovati znanje iz područja adolescentske psihologije i razvoja, imati razvijene interpersonalne vještine te biti senzibilizirano za različitosti.

Pristup preventivnoj zdravstvenoj zaštiti mladih prema suvremenim pokazateljima ukazuje na sve prisutnije probleme mentalnog zdravlja i neprilagođenog ponašanja, eksperimentiranja i konzumiranja tvari koje mogu uzrokovati ovisnost, posljedice loših navika i načina življenja probleme reproduktivnog zdravlja i spolno prenosivih bolesti.

Za školsku medicinu, koja je već niz godina služba u okviru javnog zdravstva to dovodi do nužnosti postupnog preusmjeravanja postojećeg obveznog preventivnog programa ka ciljanim probirima, savjetovališnom radu, zdravstvenom odgoju i promicanju zdravlja.

**Strategije za ostvarivanje ciljeva**

* Osnaživanje savjetovališnih aktivnosti osobito u području mentalnog i reproduktivnog zdravlja te području učenja i prilagodbe
* Unaprjeđenje informatičke platforme i omogućavanje preciznijeg praćenja zdravstvenog stanja i rada u djelatnosti
* Praćenje pokazatelja zdravstvenog stanja i potreba djece i mladih iz službi školske medicine i drugih djelatnosti zdravstvenog sustava, putem rutinskih istraživanja, koristeći metode registracije u samoj službi te druge raspoložive izvore
* Praćenje specifičnih potreba i ponašanja djece i mladih provođenjem ciljanih istraživanja na reprezentativnim ili odabranim uzorcima.
* Unaprjeđenje formalnih i neformalnih edukacijskih aktivnosti s ciljem onaživanja međunarodno preporučenih kompetencija za rad u djelatnosti
* Omogućavanje kvalitetnije zdravstvene zaštite učenika u učeničkim domovima
* Poticanje osnivanja ambulanti za cjelovitu zdravstveu skrb u studentskim kampusima
* Osmišljavanje i sudjelovanje u programima promicanja zdravlja
* Kontinuirano kreiranje i i sudjelovanje u provođenju projekata usmjerenih povećanju odgovornosti zajednice smanjenjem štetnih učinaka na zdravlje
* Organiziranje i provođenje edukacije profesionalaca i laika usmjerenu usvajanju zdravijih načina življenja i načelima promicanja zdravlja
* Kreiranje i provođenje stručnih protokola namijenjenih osiguranju sigurnog školskog okruženja djece s kroničnim poremećajima zdravlja
* Unaprijeđene mogućnosti praćenja funkcioniranja zdravstvenog sustava IT unaprjeđenjem i implementacijom
* Kreiranje i provođenje istraživanja o zdravstvenim nejednakostima, odrednicama zdravlja i zdravstvenim ishodima
* Uključenje u moguće platforme zajedničkog djelovanja na međunarodnoj razini (Europska mreža Regija za zdravlje, COST projekt „Appearance matters“)
* Sudjelovanje u predlaganju svih strateških i implementacijskih dokumenata usmjerenih zdravlju djece i mladih, čiji je nositelj zdravstveni sustav, a suradnici i sudionici svi društveni segmenti.
* Sudjelovanje u kreiranju svih dokumenata čiji su nositelji drugi sektori, a zdravstveni sustav kao sudionik u provođenju pojedinih aktivnosti.
* Sudjelovanje u kreiranju stručnih, strateških i provedbenih dokumenata za područje Grada Zagreba u zaštiti zdravlja djece i mladih.

Navedeni ciljevi i strategije usklađeni su sa sljedećim dokumentima:

* Nacionalna strategija razvoja zdravstva 2012-2020.
* Nacionalna strategija za prava djece u republici Hrvatskoj 2014-2020.

4.**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Svaka od aktivnosti navedena u ciljevima prati se na mjesečnoj, kvartalnoj i godišnjoj razini u smislu broja izvršenih aktivnosti i obuhvata ciljne populacije

Izvještaji se mjesečno (i kumulativno polugodišnji i godišnji) dostavljaju u HZZO i HZJZ.

Tromjesečni, šestomjesečni, deveteromjesečni i godišnji izvještaji se dostavljaju Upravi Zavoda.

Godišnji se izvještaji uz detaljniju analizu i komentare objavljuju u Zdravstveno-statističkom ljetopisu grada Zagreba.

Izvršenje programa registrira se i prati u standardiziranom kompjutorskom programu (CUSPIS), koji je povezan na CEZIH.

Posredne, kvalitativne ishode u ciljnoj populaciji prati se posebnim istraživanjima (anketama, znanstvenim radovima) periodično i/ili povremeno.

Financijska sredstva ostvaruju se temeljem ugovaranja za timove školske medicine u skladu s Mrežom javne zdravstvene službe i financijskim osnovama odluke o ugovaranju s HZZO.

Sredstva za Savjetovališta ostvaruju se putem posebnog ugovora s Gradski uredom za zdravstvo.

**5. Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Redovito dostavljani izvještaji Upravi, HZZO-U, HZJZ-u .

Svi poslovi i zadaće obavljani su u skladu s Planom i programom mjera zdravstvene zaštite. Kako se populacija školske djece i mladih u Gradu Zagrebu, za razliku od mnogih gradova i općina u Republici Hrvatskoj, ne smanjuje, opseg poslova je uglavnom stabilan u odnosu na prethodna razdoblja i godine.

*Sistematski i namjenski pregledi*

Ukupno je u razdoblju siječanj-rujan 2019. godine obavljeno 26.158 sistematskih pregleda, od toga najviše pregleda prije upisa u prvi razred osnovne škole (9.165). U petim razredima osnovne škole obavljeno je 3.893, a u osmim razredima 1.433 pregleda. U prvim razredima srednje škole pregledano je 6.310 dječaka i djevojčica, a na prvoj godini studija 5.357 studenata. Kontrolnih i namjenskih pregleda bilo je 5.035 u osnovnoj, 1.760 u srednjoj školi i 3.134 za studente.

*Cijepljenje*

Prema novom godišnjem Programu cijepljenja, obavljeno je 27.644 cijepljenja.Uglavnom su to cijepljenja učenika u osnovnoj školi,dok je u srednjoj školi te na fakultetima provedeno nadoknadno cijepljenje protiv HPV infekcija, temeljem odluke Ministarstva zdravstva i HZZO-a.

*Zdravstveni odgoj*

Prema važećem kurikulumu zdravstvenog odgoja, liječnici i sestre obavljaju aktivnosti u prvom, trećem, petom i osmom razredu osnovne te prvom i dugom razredu srednje škole. Teme definirane kurikulumom se pokazuju nedostatne za potrebe djece i škola, te se u dogovoru sa školama organiziraju i dodatni satovi sa temama o zdravlju i zdravim životnim navikama. U prvih devet mjeseci je zdravstvenim odgojem obuhvaćeno 34.474 učenika osnovnih i srednjih škola te studenata. Osim toga obuhvaćeno je i 3.185 roditelja u osnovnim i 205 roditelja u srednjim školama.

*Probiri*

Probiri izvan sistematskih pregleda obavljaju se u trećim razredima osnovne škole (TT, TV, vid, vid na boje) i u šestom razredu osnovne škole (TT, TV, test na adolescentnu idiopatsku skoliozu). U trećim razredima napravljeno je 16.462, a u šestim razredima 9.760 probirnih pregleda.

*Savjetovališni rad*

Savjetovališni rad je neizostavan i važan dio ukupnih aktivnosti u školskoj medicini, u savjetovalište se obraćaju i učenici i roditelji, ali i nastavnici i drugi sudionici procesa odrastanja. U osnovnim je školama u savjetovališta pristupilo 2.893 osoba. Najviše je problema i potreba bilo u vezi s usvajanjem zdravijeg načina života (28%), zatim poteškoća učenja (18%), zbog kroničnih bolesti (13%) , traženja pomoći pri odabiru srednjoškolskog obrazovanja (13%) i teškoća mentalnog zdravlja(13%). U srednjim školama je bilo 1.110 savjetovanja, od toga najviše zbog kroničnih bolesti (31%), zatim zdravijeg načina života (23%) i unapređenja mentalnog zdravlja (14%).

Za savjet se obratilo i 1.254 studenata, najviše zbog kroničnih bolesti koje mogu interferirati sa akademskim uspjehom (31%), savjeta u vezi sa zdravijim načinom života (22%) te reproduktivnim zdravljem (23%). Ukupno je obavljeno 25.361 savjeta i konzultacija (siječanj-rujan 2019)

*Skrb o djeci s poteškoćama u razvoju*

Uključivanje djece s poteškoćama u razvoju je opsežan i zahtjevan proces koji timski obavljaju zdravstveni i obrazovni stručnjaci i za osnovne i za srednje škole. Za potrebe utvrđivanja najpogodnijeg oblika školovanja ili prilagodbe postupaka obavljeno je 2.730 postupka timske sinteze prije upisa u prvi razred osnovne škole te 745 postupaka za promjenu oblika školovanja u osnovnim i 34 za promjenu oblika školovanja u srednjim školama. Također je obavljeno 1.159 ekspertiza za upis u prvi razred osnovne škole te 1037 za primjereni oblik školovanja u osnovnoj i 199 u srednjoj školi.

*Morbiditet utvrđen na sistematskim pregledima*

Najuočljiviji i najčešće registriran poremećaj refrakcije, s najvećim udjelom u djevojaka na prvoj godini studija (49%). U prvom razredu se, očekivano, registrira visok udio djece sa specifičnim poremećajem izgovora (31,8% u dječaka i 16,2% u djevojčica). Uočljiv je i zubni karijes, koji se registrira u svim uzrastima (u prvom razredu 18% dječaka i 16% djevojčica). Stoga je još važnije održavanje obveze pregleda zubi prije upisa u prvi razred i održavanje mliječnog zubala bez karijesa, kao i pravodobna sanacija „šestica“. Među bolestima i nepravilnostima u usnoj šupljini uočljiva je nepravilnost u položaju zubi koja se, očito nesanirana, održava i do kraja osnovne škole (17% u dječaka i 20% u djevojčica u osmim razredima). Neka od stanja koja se u pravilu nalaze u mlađe djece kao adhezije prepucija ili sužen prepucij se prilikom upisa u prvi razred uočavaju kod 15,9% dječaka, što ukazuje da je uočavanje takvih smetnji nedovoljno u predškolsko doba i da se prilikom posjeta pedijatru treba na razvoj muškog spolovila obratiti više pozornosti.

U petom razredu se uočava abnormalno držanje tijela (10% dječaci i 11% djevojčice) te po prvi put skolioza (4,3% djevojčica). Idiopatska skolioza se registrira u osmom razredu u 3,8% dječaka i 11,1% djevojčica.

Već u petom razredu se u djevojčica pojavljuju akne (4,2%), a u osmom razredu se registriraju u 15,0% dječaka i 15,5% djevojčica.

Poremećaj vida na boje uočava se kod 4,5% učenika petih i 3,3% učenika osmih razreda.

Akne su još izraženije u prvim razredima srednje škole (registrirane u 25,9% dječaka i 20,7% djevojčica). Juvenilna idiopatska skolioza se u prvim razredima srednje škole uočava u 3,7% dječaka i u 9,8% djevojaka.

Varikoziteti skrotuma registriraju se u 2,8% dječaka u prvom razredu srednje škole i u 6,3% studenata. To stanje zahtijeva praćenje i evaluaciju, zbog mogućih posljedica na spermiogenezu i kasniju plodnost u životu.

Poremećaju menstrualnog ciklusa nisu rijetki, već u prvom razredu srednje škole registriraju se u 5,1% djevojaka, a na prvoj godini studija u 3,9% studentica, dok se na dismenoreju žali 2,7% djevojaka. Sindrom policističnih jajnika uočen je u 2,8% studentica na prvoj godini studija

Pušenje kao dijagnoza registrira se u 9,7 % studenata i 9,8 % studentica prve godine studija.

*Aktivnosti iz programa ugovorenih s Gradskim uredom za zdravstvo*

*Savjetovalište za reproduktivno zdravlje*

U Službi za školsku i adolescentnu medicinu Nastavnog zavoda za javno zdravstvo „Dr. Andrija Štampar“ od 2004. g. djeluje Savjetovalište za mlade u kojem se timskim pristupom i suradnjom rješavaju najčešći i najvažniji zdravstveni izazovi školske djece, mladih i studenata. Iz područja spolnog i reproduktivnog zdravlja.

U 2018. godini u savjetovalištu su obavljena 942 ginekološka pregleda,587 analiza cervikalnih obrisaka i 540 savjetovanja liječnika školske medicine.

*Savjetovalište za prehranu, debljinu i poremećaje hranjenja*

Tijekom 2018. godine provedeno 104 savjetovanja ili psihoterapijskih postupaka djece i mladih ( jedan ili više dolazaka) te 42 savjetovanja roditelja i obitelji, vezane za prekomjernu tjelesnu težinu ili poremećaje hranjenja.

*Prevencija HPV infekcija i drugih spolno prenosivih bolesti*

Svim aktivnostima Programa, cilj je povećati razinu znanja mladih i roditelja o spolno prenosivim infekcijama i bolestima , poticati odgovorno spolno ponašanje adolescenata smanjiti individualni rizik za razvoj premalignih i malignih lezija , povećati razinu znanja stručnjaka o najnovijim i najrelevantnijim spoznajama u znanstvenoj domeni spolno prenosivih infekcija te u konačnici povećati obuhvat procijepljenosti protiv HPV-a.

U 2018. povećan je obuhvat procijepljenosti učenika i učenica osmih razreda osnovnih škola na 32 %, što je gotovo dvostruko u odnosu na 2017.godinu.

*Savjetovalište za teškoće učenja i prilagodbe*

Najmanje svaka peta mlada osoba pati od razvojnih, bihevioralnih ili emocionalnih problema. Prevencija i liječenje tih problema u adolescenciji jedan je od najvećih javnozdravstvenih problema. Pomaganje i podrška adolescentima da dosegnu puni potencijal uključuje prevenciju, rano prepoznavanje, kao i liječenje onih poremećaja koji ometaju adolescentni razvoj u uspješnu i zadovoljnu odraslu osobu.

# SLUŽBA ZA MENTALNO ZDRAVLJE I PREVENCIJU OVISNOSTI

* 1. **Sažetak djelokruga rada**

Služba je nositelj specifičnih aktivnosti usmjerenih na očuvanje mentalnog zdravlja i smanjenja potražnje droga.

Sve aktivnosti se provode kontinuirano na načelima univerzalne, selektivne i indicirane prevencije, a tretman prema medicinskoj indikaciji sukladno suvremenim medicinskim saznanjima i doktrinama uz multidisciplinarni pristup.

Rad Službe odvija se u četiri odjela i tri lokacije:

* Odjel za prevenciju ovisnosti (Mirogojska 11)
* Odjel/centar za zaštitu mentalnog zdravlja odraslih (Remetinečki gaj 14; Mirogojska 11)
* Odjel/centar za zaštitu mentalnog zdravlja djece i mladih (Remetinečki gaj 14; Heinzelova 62a)
* Odjel/centar za zaštitu mentalnog zdravlja osoba starije životne dobi (Remetinečki gaj 14; Heinzelova 62a)
  1. **Obrazloženi programi, zakonske i druge podloge na kojima se zasnivaju programi**

***Prevencija ovisnosti***

Odjel za prevenciju ovisnosti provodi aktivnosti vezane za problematiku konzumacije sredstava ovisnosti kao i bihevioralnih ovisnosti.

U odjelu se provode slijedeće aktivnosti:

* psihijatrijska obrada osoba koje konzumiraju psihoaktivne supstance;
* određuje se terapijski plan uz usmeni informirani pristanak pacijenta;
* provodi se individualni, grupni i obiteljski psihoterapijski tretman uz potrebne socijalne intervencije i testiranje urina na prisustvo metabolita droga;
* ostvaruje se suradnja s liječnicima primarne zdravstvene zaštite, školske i sveučilišne medicine, specijaliziranim bolničkim odjelima, terapijskim zajednicama, školama, Sudom za maloljetnike, Centrom za socijalnu skrb, Općinskim državnim odvjetništvima, penalnim sustavom te nevladinim organizacijama;
* provodi se edukacija različitih stručnjaka i volontera, surađuje s medijima a stručno pomaže različitim nevladinim organizacijama i udrugama koje sudjeluju u rehabilitaciji ovisnika;
* koordiniraju se sve potrebne aktivnosti koje su usmjerene smanjenju rizika širenja HIV infekcije te hepatitisa. Epidemiološki prati, koordinira i provodi programe smanjenja potražnje droga te provodi specifično liječenje.

***Zaštita mentalnog zdravlja odraslih***

Odjel / Centar za zaštitu za mentalnog zdravlja odraslih provodi se niz aktivnosti po principima univerzalne, selektivne i indicirane prevencije mjera usmjerene na očuvanje i unapređenje mentalnog zdravlja pojedinca, obitelji te šire društvene zajednice.

***Zaštita mentalnog zdravlja obuhvaća:***

* mjere i aktivnosti u nekoliko ključnih područja djelovanja: promociji i unapređenju mentalnog zdravlja, prevenciji, ranom prepoznavanju, liječenju i rehabilitaciji poremećaja ponašanja i duševnih/mentalnih poremećaja;
* promocija mentalnog zdravlja uključuje aktivnosti na razumijevanju mentalnog zdravlja i podizanju svjesnosti o važnosti mentalnog zdravlja kao dijela općeg zdravlja, na promociji dobrog mentalnog zdravlja i blagostanja, razumijevanje problema mentalnog zdravlja i duševnih/mentalnih poremećaja, borba protiv stigme i diskriminacije;
* rana detekcija i intervencija uključuje aktivnosti dijagnostike psihičkih poremećaja i specifičnog psihijatrijskog liječenja
* individualna, grupna i obiteljska psihoterapija;
* aktivnosti su usmjerene prema cjelokupnoj populaciji, ali i specifične su za određene populacijske skupine (rizične i vulnerabilne);
* sudjelovanje u edukaciji djelatnika različitih profila koji provode preventivne programe. Surađuje se i s medijima radi usklađivanja i sudjelovanja u preventivnim kampanjama. Izrađuje promidžbeno-edukativne materijale.

***Zaštita mentalnog zdravlja djece i mladih***

U Odjelu/Centru za zaštitu mentalnog zdravlja djece i mladih se provode aktivnosti po principima univerzalne, selektivne i indicirane prevencije kod maloljetnika i mlađih punoljetnika s naglaskom na ranoj sekundarnoj prevenciji za:

* probleme u ponašanju i prevenciju zlouporabe droga kod maloljetnika i mlađih punoljetnika;
* problematično kockanje i druge bihevioralne ovisnosti;
* poremećaje ponašanja vezano uz problematiku pijenja mladih i
* emocionalne poremećaje u adolescenciji.

U okviru indicirane prevencije u radu s mladim ljudima provodi se individualni i obiteljski savjetodavni tretman, modifikacija ponašanja, individualna i obiteljska psihoterapija i grupni rad s roditeljima. Ovi oblici rada poznati su kao najučinkovitiji u mijenjanju postojećih i stvaranju novih, zdravijih obrazaca ponašanja.

Tijekom rada s adolescentima radi se na postizanju bolje samokontrole, asertivnosti te tehnikama učenja. Psihoterapijski pristup je važan za stjecanje povjerenja, ulaska u odnos s drugima u kojem je moguće testirati i izražavati emocije i dobiti novo emocionalno iskustvo.

***Zaštita mentalnog zdravlja osoba starije životne dobi***

U Odjelu / Centru za zaštitu za mentalnog zdravlja osoba starije životne dobi provodi se niz aktivnosti po principima univerzalne, selektivne i indicirane prevencije i zaštite mentalnog zdravlja osoba starijih od 65 godina s naglaskom na savjetovališnom tretmanu obitelji:

* mjere i aktivnosti u nekoliko ključnih područja djelovanja: promociji i unapređenju mentalnog zdravlja, prevenciji, ranom prepoznavanju, liječenju i rehabilitaciji poremećaja ponašanja i duševnih/mentalnih poremećaja, a posebice depresije i Alzheimerove bolesti drugih demencija u osoba starije životne dobi;
* promocija mentalnog zdravlja uključuje aktivnosti na razumijevanju mentalnog zdravlja i podizanju svjesnosti o važnosti mentalnog zdravlja kao dijela općeg zdravlja; borba protiv stigme i diskriminacije;
* rana detekcija i intervencija uključuje aktivnosti dijagnostike psihičkih poremećaja i specifičnog psihijatrijskog liječenja
* individualna, grupna i obiteljska psihoterapija;
* savjetovališni rada s članovima obitelji;
* aktivnosti su usmjerene prema osobama starijim od 65 godina, te su specifične za navedenu dobnu skupinu posebice zbog pratećih komorbiditeta i drugih potreba ove populacijske skupine;
* ostvaruje se suradnja s liječnicima primarne zdravstvene zaštite, specijaliziranim psihogerijatrijskim bolničkim odjelima, Centrom za socijalnu skrb, te nevladinim organizacijama;
* sudjelovanje u edukaciji djelatnika različitih profila koji provode preventivne programe;
* suradnja s medijima radi usklađivanja i sudjelovanja u preventivnim kampanjama;
* izrada promidžbeno-edukativne materijala.

***Planirani prihodi po izvorima:***

* HZZO – Ugovor o provođenju djelatnosti zaštite mentalnog zdravlja i prevencije ovisnosti (Aktualno Služba ima osam ugovorenih timova i jednog psihijatra koji nije ugovoren )
* Grad Zagreb; Gradski ured za zdravstvo – Ugovor o sufinanciranju Programa rada djelatnosti za mentalno zdravlje i prevenciju ovisnosti – Proračun Grada Zagreba). Sukladno preporukama Gradskog kontrolnog ureda Grada Zagreba i u 2020. godini će se u Programu rada Službe za mentalno zdravlje i prevenciju ovisnosti predložiti sufinanciranje troškova bruto plaća za radnike Službe u ukupnom iznosu od 800.000,00 kn (ili ovisno o odobrenim sredstvima Grada).
* Ministarstvo zdravlja – Ugovor o financijskoj potpori projektu zdravstvene organizacije temeljem natječaja za prijavu projekata udruga i zdravstvenih organizacija u Republici Hrvatskoj za dodjelu financijskih sredstava u okviru raspoloživih sredstava iz dijela prihoda od igara na sreću u području prevencije, tretmana i liječenje ovisnika; (natječaj za 2020.g. još nije objavljen)
  1. **Zakonska podloga na kojoj se zasniva program rada Službe:**
* Zakon o zdravstvenoj zaštiti (NN 100/2018)
* Zakon o zdravstvenom osiguranju (NN 80/13).
* Plan i program mjera zdravstvene zaštite iz obaveznog zdravstvenog osiguranja
* Mreža javne zdravstvene službe (NN20/2018).
* Odluka o osnovama za sklapanje ugovora o provođenju zdravstvene zaštite iz obveznog zdravstvenog osiguranja: (NN 106/14).
* Nacionalna strategija zaštite mentalnog zdravlja 2011. – 2016; u izradi nova Nacionalna strategija prevencije ovisnosti, do donošenja primjenjuje se stara
* Nacionalna strategija suzbijanja zlouporabe droga u Republici Hrvatskoj za razdoblje od 2012. do 2017. godine; u izradi nova „Nacionalna strategija prevencije ovisnosti“ koja obuhvaća duhan, alkohol droge te bihevioralne ovisnosti
* Nacionalna strategija za sprječavanje štetne uporabe alkohola i alkoholom uzrokovanih poremećaja 2011. – 2016. ; Nova strategija će obuhvaćati sve ovisnosti

**4. Usklađenost ciljeva, strategije programa s dokumentima dugoročnog razvoja**

Plan rada i obavljanja djelatnosti usko je povezan i usklađen sa svim prethodno navedenim strateškim dokumentima; plan rada i aktivnosti usklađen je s „Europskim paktom za mentalno zdravlje“ koji izdvaja pet prioritetnih područja u zaštiti mentalnog zdravlja:

* prevenciju depresije i samoubojstava;
* mentalno zdravlje u mladosti i obrazovanju;
* mentalno zdravlje na radnom mjestu;
* mentalno zdravlje starijih osoba te
* suprotstavljanje stigmi i socijalnoj isključenosti.

**5. Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Svaka od aktivnosti prati se na mjesečnoj, kvartalnoj i godišnjoj razini u smislu broja izvršenih aktivnosti i obuhvata ciljne populacije.

Izvještaji se mjesečno dostavljaju u HZZO, HZJZ, Gradski ured za zdravstvo te kumulativno polugodišnji i godišnji u Gradski ured za zdravstvo, HZJZ i Ministarstvo zdravlja.

Tromjesečni, šestomjesečni, deveteromjesečni i godišnji izvještaji o poslovanju se dostavljaju Upravi Zavoda.

Godišnji se izvještaji uz analizu i komentare objavljuju u Zdravstveno-statističkom ljetopisu grada Zagreba

Izvršenje programa registrira se i prati u standardiziranom kompjutorskom programu te u evidenciji održanih preventivnih i drugih aktivnosti.

**6. Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Izvještaji se temelje na uslugama Službe za mentalno zdravlje i prevenciju ovisnosti, a one su sastavni dio mjesečnih, kvartalnih i godišnjih izvještaja.

**Izvještaj djelatnosti za mentalno zdravlje, prevenciju ovisnosti i izvanbolničko liječenje od 01.01.2019. do 30.11.2019.**

| **Naziv usluge** | **Šifra** | **Broj usluga** |
| --- | --- | --- |
| Prva ambulantna psihijatrijska obrada | 11021 | 1.638 |
| Ponovni ambulantni psihijatrijski pregled | 11022 | 7.974 |
| Psihoterapija-površinska | 96090 | 1.357 |
| Psihoterapija ponašanja | 96190 | 7.926 |
| Analitička psihoterapija | 96800 | 0 |
| Grupna psihoterapija - broj osoba u grupama | 96400 | 282 |
| Obiteljska psihoterapija (članovi obitelji ili partner zajedno s konzumentom ili ovisnikom) | 96100 | 1.092 |
| Grupna obiteljska psihoterapija (više različitih obitelji) - broj osoba u grupama | 96400 | 0 |
| Intervju | 99001 | 436 |
| Rad na modifikaciji ponašanja | 99002 | 4.082 |
| Individualni savjetovališni tretman | 99004 | 4.376 |
| Obiteljski savjetovališni tretman | 99005 | 475 |
| Savjet telefonom | 99006 | 11.990 |
| Ispunjavanje Pompidou upitnika | 99007 | 916 |
| Unošenje Pompidou Upitnika | 99007b | 898 |
| Pomaganje u rješavanju zdravstvenih potreba ovisnika | 99008 | 38 |
| Grupna socioterapija ovisnika - broj osoba u grupama | 96402 | 0 |
| Savjet ovisniku ili članu obitelji- do 5 minuta | 97420 | 375 |
| Kraći psihodijagnostički intervju | 19211 | 460 |
| Prikupljanje podataka s psihološkim dijagnostičkim postupcima imetodama-kategorija A. Uključuje psihološko-dijagnostička sredstva, koje je moguće aplicirati na jednostavan i jednoznačan način, te ih takodjer jednostrano i potpuno objektivno vrednovati, kao npr. P. TRL. testovi BTI, neki od DAT testova, TMO, test SPP3, koji se koristi kod sistematskog pregleda 3-godišnje djece \*\* | 19212 | 466 |
| Prikupljanje podataka s psihološko-dijagnostičkim postupcima i metodama-kategorije B. Uključuje testove D-48, LB, PM, AB, DAT, EOV i druge slične \*\* | 19213 | 465 |
| Prikupljanje podataka s psihološko-dijagnostičkim postupcima i metodama -kategorije C. Obuhvaća testove WB, WISC, OI, FPI, EPQ,PIE i druge slične \*\* | 19214 | 464 |
| Ekspertiza specijaliste pojedinca uključuje poslove navedene u prethodnom postupku pod šifrom 11615. | 11616 | 43 |
| Uzimanje kapilarne krvi/sline | 19141 | 157 |
| Uzimanje urina | 19150 | 6.175 |
| Testiranje urina na prisutnost droga i njihovih metabolita | 22586 | 8.379 |
| Testiranje iz kapilarne krvi na HIV, HCV, HBV i sifilis | 25570 | 157 |
| Izdavanje liječničkih recepata | 91101 | 0 |
| Izvještaji za Centar za socijalnu skrb, Općinsko državno odvjetništvo, Prekršajni sud i Povjereniku Suda za Zaštitni nadzor | 99615 | 765 |
|  |  |  |
| **Potrošni materijal** |  |  |
| Test pločica na jednu drogu (THC, MOP, OPI, BUP, MTD, AMP,MET, COC, BZO, MDMA, TRA, ALC) |  | 3.417 |
| Test pločica na tri droge |  | 1.036 |
| Test pločica na pet droga |  | 2.959 |
| Test pločica na osam droga |  | 0 |
| Test pločica na deset droga |  | 969 |
| Test posuda s termometrom za uzimanje urina |  | 6.218 |
| Test pločica na HIV |  | 79 |
| Test pločica na HCV |  | 78 |
|  |  |  |
| **Stručne edukacije djelatnika** |  | 40 |
|  |  |  |
| **Preventivne aktivnosti** |  |  |
| Predavanje, poster prezentacije |  | 37 |
| Tribine/Okrugli stol |  | 11 |
| Edukativni seminar/radionice-(uč.,studenti,roditelji.) |  | 44 |
| EdukativnI seminar/radionice (za profesionalce) |  | 20 |
| Rad u malim grupama |  | 26 |
| Savjetodavni i edukacijski rad s djelatnicima škola za ŠPP (aktivnosti vezane uz škole) |  | 177 |
| Programske aktivnostima izvan redovnih programa (sastanci, JZ akcije, projekti…) |  | 60 |
| Sudjelovanje u posebnim programima - facebook, on-line podrška LOM-a |  | 192 |
| Organizacija i sudjelovanje u trajnoj edukaciji zdravstvenih djelatnika\*\* |  | 42 |
| Suradnja s nevladinim udrugama i organizacijama |  | 21 |
| Sudjelovanje u radijskim i TV emisijama |  | 7 |
| Suradnja s medijima |  | 18 |
| Obilježavanje važnijih datuma |  | 3 |
|  |  |  |

# SLUŽBA ZA ZNANOST I NASTAVU

**1. Sažetak djelokruga rada**

Služba promiče, organizira i koordinira znanstveno-istraživački rad i nastavu u Zavodu, potiče interdisciplinarne znanstvene projekte iz područja javnog zdravstva i zdravstvene zaštite te srodnih područja, kojima je cilj istražiti čimbenike očuvanja zdravlja, temeljeno na populacijskim karakteristikama, ali i individualnim karakteristikama i čimbenicima okoliša.

Koordinira planiranje i provedbu projekata kojih je nositelj Zavod ili druge institucije (medicinski fakulteti, instituti i drugo).

Pomaže pojedincima u planiranju, provedbi projekata ili u odabiru metodologije ili traženja resursa (financijskih i materijalnih).

Služba koordinira rad Referentnog centra za zaštitu zdravlja starijih osoba, Referentnog centra za bjesnoću, Referentnog centra za farmakoepidemiologiju, Referentnog centra za analize zdravstvene ispravnosti hrane i Referentnog centra za dijagnostiku spolno prenosivih infekcija.

Potiče publicističku aktivnost i redovito objavljuje godišnje izvješće s produkcijama svojih članova. Povezana je s CARNet-om i drugim sličnim institucijama, što omogućava nabavku specifičnih izvora znanstvenih podataka potrebnih za izvođenje pojedinih projekata.

U sklopu Službe djeluje Knjižnica opremljena znanstveno-stručnom literaturom, a svojim je zaposlenicima i suradnicima otvorena svakog radnog dana.

Odjel za nastavu, publicistiku i informiranje u suradnji s Uredom ravnatelja priprema dokument Medijske strategije Zavoda za tekuću godinu te pruža podršku stručnjacima pri komunikaciji s medijima.

**2. Obrazloženje programa, zakonske i druge podloge na kojima se zasnivaju programi**

Aktivnosti Službe jesu:

* organizacija i provođenje istraživačke i nastavne djelatnosti u Zavodu;
* koordinacija rada referentnih centara;
* izrada farmakoekonomskih analiza;
* organiziranje farmakoepidemioloških tribina;
* priprema medijske strategije Zavoda za tekuću godinu i koordinacija stručnjaka Zavoda i predstavnika medija te svakodnevna usmena i pisana komunikacija sa zainteresiranom javnošću;
* objavljivanje priloga na internetskim stranicama Zavoda i redovito održavanje i aktivno sudjelovanje u radu uredništva elektroničkog časopisa „Zdravlje za sve“;
* stilsko i jezično oblikovanje, dizajn i grafička priprema materijala za tisak;
* obavljanje poslova službenika za informiranje, sukladno obvezi Zakona o pravu na pristup informacijama;
* publicistička djelatnost;
* prevođenje analitičkih izvješća i ostale dokumentacije s engleskog i na engleski jezik;
* prikupljanje materijala i koordinacija slanja poziva za sjednice Upravnog vijeća Zavoda;
* razvoj novih proizvoda i usluga;
* aktivnosti Knjižnice;

Zakoni i pravilnici koji obuhvaćaju djelokrug rada Službe jesu:

* Strategija obrazovanja, znanosti i tehnologije (Vlada RH, 2014.),
* Pravilnik o znanosti i umjetničkim područjima,
* Zakon o pravu na pristup informacijama,
* Zakon o medijima

Unutarnji dokumenti jesu:

* P-1-13 – Politika kvalitete i zaštite okoliša;
* P-10-13 – Politika kvalitete za znanost i nastavu;
* PK-1-13 – Priručnik za kvalitetu;
* PK-2-13 – Priručnik za okoliš;
* PK-3-13 – Priručnik za osiguranje kvalitete znanstvene i nastavne djelatnosti u Zavodu;
* 10-SOP-1 – Organizacija i provođenje istraživačke i nastavne djelatnosti;
* 10-SOP-2 – Razvoj novih proizvoda i usluga;
* RU 1-10 do RU 5-10 za Službu i
* šest radnih uputa za sve zaposlenike – RU-1-13 do RU 6-13.

Znanstveni i istraživački projekti u 2019. godini u kojima sudjeluju zaposlenici Službe/Odjela za znanstveni rad, farmakoepidemiologiju i farmakoekonomiku –RC MZ za farmakoepidemiologiju:

|  | *Projekt* | *Razdoblje* | *Projekt identifikacija ili link* | *Nositelj projekta* | *Status Zavoda* |
| --- | --- | --- | --- | --- | --- |
| 1. | CA COST Action CA15208 Rationing Missed Nursing care: An international and multidimensional problem | 2016. – 2020. | <http://www.cost.eu/COST_Actions/ca/CA15208?management> | Cyprus University of Technology, Limassol, Cyprus | Management Committee Member |

**3. Usklađeni ciljevi, strategija i programi s dokumentima dugoročnog razvoja**

Služba je usvojila Strateški program znanstvenih istraživanja 2018.-2022. godine (sažetak slijedi):

***Analiza znanstvenog potencijala znanstvene organizacije i njezinog položaja u znanstvenom i poslovnom okruženju***

U dokumentu Europa 2020 cilj Glavne inicijative ''Unija inovacija'' je usmjeriti fokus politike istraživanja i razvoja te inovacija na izazove s kojima se naše društvo susreće, kao što su klimatske promjene, energetska i resursna učinkovitost, zdravlje i demografske promjene. Budući da su istraživači temeljna vrijednost hrvatskog sustava visokog obrazovanja i znanosti, te da je ulaganje u istraživanje ulaganje u budućnost, Zavod kontinuirano podupire provođenje znanstvenih istraživanja. Znanstvenici Zavoda u provođenju znanstvenih istraživanja sudjeluju sa znanstvenicima iz drugih institucija u Republici Hrvatskoj (fakulteti, instituti, poslovni sektor) i inozemstvu. Rezultati znanstvenih istraživanja se publiciraju u recenziranim znanstvenim časopisima. Zavod također kontinuirano pokriva troškove dijela školarine za zaposlenike koji pohađaju poslijediplomski doktorski studij.

Znanstvenici zaposleni u Zavodu evidentirani su u Upisnik znanstvenika koji vodi Ministarstvo znanosti i obrazovanja. U Upisniku znanstvenika je trenutno upisano 52 znanstvenika od kojih je 15 magistara znanosti i 37 doktora znanosti. Od 52 znanstvenika upisanih u Upisnik znanstvenika, osam je izabrano u znanstveno-nastavna zvanja, a 20 u znanstvena zvanja.

Znanstvenici Nastavnog zavoda sudjeluju u provedbi nastave za studente različitih dodiplomskih i poslijediplomskih obrazovnih ustanova u Hrvatskoj (Medicinski, Farmaceutsko-biokemijski, Prehrambeno-biotehnološki fakultet i sl.). Dio nastave odvija se u prostorima Zavoda, u multimedijskoj dvorani (150 mjesta) i seminarskoj dvorani (25 mjesta), a praktični dio nastave odvija se u laboratorijima i ambulantama.

Znanstvena jedinica potiče publicističku aktivnost i svaku godinu objavljuje publikaciju Pregled radova koja sadrži sažetke znanstvenih i stručnih radova koje su objavili znanstvenici Zavoda.

***Strateški ciljevi znanstvene organizacije***

* Projekt Centar za sigurnost i kvalitetu hrane
* Poboljšati izvrsnost znanstvenih istraživanja
* Osigurati povećanje ljudskih resursa u znanosti
* Poboljšati suradnju istraživača Zavoda s istraživačima u Hrvatskoj i inozemstvu
* Organizacija kongresa
* Diseminacija znanstvene aktivnosti Zavoda

**4. Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Polazište za izračun i ocjene potrebnih sredstava za provođenje programa i aktivnosti temelje se na rezultatima poslovanja Službe u 2018. godini.

Tromjesečni, šestomjesečni, deveteromjesečni i godišnji izvještaji o poslovanju Službe dostavljaju se Upravi Zavoda.

**5. Izvještaj o postignutim ciljevima i rezultatima programa temeljenima na pokazateljima uspješnosti u prethodnoj godini**

Znanstveni i istraživački projekti u 2018. godini:

|  | *Projekt* | *Razdoblje* | *Projekt identifikacija ili link* | *Nositelj projekta* | *Status Zavoda* |
| --- | --- | --- | --- | --- | --- |
| 1. | CA COST Action CA15208 Rationing Missed Nursing care: An international and multidimensional problem | 2016. – 2020. | <http://www.cost.eu/COST_Actions/ca/CA15208?management> | Cyprus University of Technology, Limassol, Cyprus | Management Committee Member |

Objavljena je publikacija „Pregled 2018. – Stručni i znanstveni radovi“ koja uključuje 164 sažetka radova zaposlenika Zavoda klasificiranih po klasifikaciji Hrvatske znanstvene bibliografije (CROSBI). Tiskanje navedene publikacije se financira iz vlastitih sredstava Zavoda, trošak se planira u Planu nabave. Pripremljen je Strateški program znanstvenih istraživanja 2018.-2022. Organizirano je sedam farmakoepidemioloških tribina. Nastavljeno je presječno istraživanje „Utvrđivanje čimbenika koji dovode do nedostatne zdravstvene njege u bolnicama“, a u sklopu COST CA15208 projekta RANCARE. Trošak sudjelovanja u CA COST Action CA15208 Rationing Missed Nursing Care u cjelosti snosi COST. Nastavljeno je zaprimanje uzoraka za koje se sumnja da sadrže droge i psihotropne tvari. Analiza se provodi u sklopu gradskog programa Besplatno i anonimno testiranje uzoraka za koje se sumnja da sadrže droge i psihotropne tvari te je trošak analize podmiruje Grad Zagreb. Nastavila se suradnja sa časopisom Psychiatria Danubina. Nastavljeno je vođenje evidencije zaposlenika upisanih u Upisnik znanstvenika.

Odjel za nastavu, publicistiku i informiranje u suradnji s Uredom ravnatelja priprema dokument Medijske strategije Zavoda za tekuću godinu te pruža podršku stručnjacima pri komunikaciji s medijima. Također, uređuje internetsku stranicu Zavoda i profile na društvenim mrežama, sudjeluje u organizaciji prijema stranih delegacija, organizaciji domjenaka, stručnih skupova i kongresa

Također, dogovarana su gostovanja i objave povodom javnozdravstvenih akcija i kampanja te događanja u Zavodu i organizaciji Zavoda. Usluge komunikacijskog savjetovanja i odnosa s javnošću se financiraju vlastitim sredstvima Zavoda, trošak se planira u Planu nabave.